Ырымбур башҡорттары ла... Башҡортостандан ярҙам өмөт итә » Всемирный Курултай (конгресс) башкир\nВсемирный Курултай (конгресс) башкир » Новости » В Башкортостане » Ырымбур башҡорттары ла... Башҡортостандан ярҙам өмөт итә\nавтор: 147258951 | Просмотров: 1850\nБулып үткән ҡоролтай йыйынында Ырымбур өлкәһендә йәшәгән милләттәштеребеҙҙең бөгөнгө хәл-торошо хаҡында һүҙ барҙы. Әлеге көндә Ырымбур өлкәһе башҡорттар күпләп йәшәгән төбәктәр иҫәбенә инә. Һуңғы халыҡ иҫәбен алыу мәғлүмәттәре буйынса, бында 46 мең тирәһе милләттәшебеҙ йәшәй. Был 2002 йыл менән сағыштырғанда 7 меңгә әҙерәк. Башҡорттарҙың баҙар иҡтисады шарттарына әҙер булмай сығыуы, шуның эҙемтәһе булараҡ йәштәрҙең күпләп ауылдарҙан китеүе, демографик хәлдең киҫкенләшеүе, ассимиляция күренештәре халыҡтың күпләп кәмеүенең сәбәптәре булып тора. Өлкәлә туған телгә ҡағылышлы хәл тағы ла киҫкенерәк. Тикшереүҙәргә, һорау алыуҙарға ярашлы, башҡорт телен башлыса 35 йәштән оло быуын ғына белә. Ә 35 йәштән кесерәктәр үҙҙәрен башҡорт тип һанаһа ла, туған телдәре итеп башҡорт телен таныһалар ҙа, көндәлек тормошта урыҫ теленә өҫтөнлөк бирәләр. Һандар менән әйткәндә, йәштәрҙең 39 проценты ғына туған телдә иркен аралаша, 6 проценты уны әҙерәк белә, 3 проценты аңлай, ә 49 проценты бөтөнләй белмәй. Был күренеш Ырымбур кеүек ҙур ҡалаларҙа ғына түгел, хатта башҡорт мөхите һаҡланып ҡалған ауылдарҙа ла күҙәтелә. Шундай һандар ҙа килтерелде: мәктәп йәшендәге башҡорт балаларының 10 процент самаһы ғына туған тел мөхитенә йәлеп ителгән.\nЫрымбур башҡорттары был хәлдең төп сәбәбен башҡорт мәктәптәренең ябылыуына һылтай. Бер нисә йыл элек кенә башҡорт теле уҡытылған 44 мәктәп иҫәпләнһә, бөгөн уларҙың һаны 19-ға тиклем кәмегән. Эшләп килгәндәрендә лә туған тел дәрестәре сәғәттәре ҡыҫҡартылған. Балалар кесе синыфтарҙан алып урыҫ телендә белем ала. Ҡалаларҙа иһә хәл тағы ла ҡатмарлыраҡ. Ырымбурҙа уҡытыу башҡорт телендә алып барылған бер генә белем йорто ла, исмаһам, йәкшәмбе мәктәбе лә эшләмәй. Демократия һәм башҡорт үҙаңы шауҡымы булып асылған педагогия училищеһы, юғары уҡыу йорттарында асылған башҡорт бүлектәре лә эшмәкәрлеген туҡтатҡан. Һөҙөмтәлә, өлкәнең баш ҡалаһында йәшәгән милләттәштәрҙең балалары ғилем офоҡтарын икенсе телдә ала.\nОшо ауырлыҡтарҙы еңеп, милләтте, тамырҙарҙы һаҡлап йәшәргә тырышыусы кешеләр ҙә бар өлкәлә. Улар милләттәштәрен үҙ өлгөһөнә эйәртергә, үҙҙәре үткәргән сараларға йәлеп итергә тырыша. Мәҫәлән, Красногвардейский районындағы Бәхтийәр ауылы йәштәре үҙҙәре аҡса йыйып, мәсет төҙөгән. Ауылдарында ябыҡ каток та эшләп ҡуйғандар. Бәхтийәрҙә йәшәгән Пролетар ауылы советы рәйесе Марат Бәхтийәров әйтеүенсә, бөгөн милләттәштәрҙе берләштергән, уларҙың рухи һәм матди ихтыяждарын ҡәнәғәтләндерергә ынтылған иң мөһим үҙәк улар. Уның фекеренсә, зарланып ҡына йәшәү дөрөҫ түгел. Башҡорттар бер нимәгә ҡарамайынса, үҙҙәрен һаҡлап ҡалырға, балаларына, ейәндәренә милли рухты һеңдерергә, уларҙан көслө белгестәр, белемле сәйәсмәндәр тәрбиәләргә тейештәр. “Беҙ бөгөн матур итеп һөйләп, ә иртәгә һөйләгәндәребеҙҙе онотһаҡ, ҡоролтайҙар ойоштороуҙың фәтеүәһе булыр микән? Ҡайҙа беҙҙе берләштерәсәк, бер йүнәлештә эшләргә этәргес бирәсәк көслө идеология?” – тигән һорауҙы ла яңғыратты Марат Бәхтийәров. Бәхтийәр һымаҡ айырым ауылдар миҫалы өлкәлә йәшәгән башҡа милләттәштәргә “йоҡмауына” әсенеүен дә белдерҙе.\nБерләшеү, тигәндәй. Ырымбур башҡорттары өсөн бик актуаль булған мәсьәләрҙең береһе булып тора был. Шулай булмаһа, ҡоролтай ултырышындағы һәр сығыш яһаусы үҙ-ара низағлашыу, уртаҡ тел таба алмау мәсьәләһен хәл итергә, милләткә хеҙмәт итеү урынына шәхси мәнфәғәттәрҙе алға һөрөү кеүек күренештәрҙе бөтөрөргә өндәмәҫ ине.\nПроблемалар хәл итмәҫлек тә түгел һымаҡ. Өс йыл буйы Ырымбурҙа һабантуй үткәрелмәүендә өлкәнең властарын ғына ғәйепләп булмай бит. Ниңә был тәңгәлдә башҡорттар үҙҙәре әүҙемлек күрһәтмәй? Ҙур башҡорт ауылдарында мәктәптәр асыу, башҡорт синыфтарын булдырыуҙы ла бер кем дә тыймай. Бер аҙ ойошҡанлыҡ ҡына кәрәк.\nШулай уҡ, Ҡоролтай барышында башҡорт телен һаҡлап ҡалыу менән бергә, Ырымбур ҡалаһындағы Милли ауылдағы музейҙы үҫтереүгә, “Карауан-һарай” тарихи-архитектур мемориал копмплексының һәм мәсетенең артабанғы яҙмышына бәйле, милли байрамдарҙы әҙерләү һәм үткәреүгә ҡағылышлы, башҡорт теле уҡытыусыларының, фольклор коллективтары етәкселәренең, клуб һәм музей эшселәренең квалификацияһын арттырыу маҡсатындағы семинарҙар үткәреү мәсьәләләре лә күтәрелде. Күрше өлкәлә йәшәгән миллләттәштәребеҙҙе ҡыҙыҡһындырған һорауҙарға төбәктең вице-губернаторы Олег Димов яуап бирҙе.\nШулай “Карауан-һарай” гәзитенең 20 йыллыҡ юбилейы айҡанлы, гәзитте сығарыусыларға, уның редакторы Салауат Аҡдәүләтовҡа рәхмәт әйтелде. “Карауан-һарай” Бөтә донъя башҡорттары ҡоролтайы тарафынан оҙаҡ йылдар даими рәүештә республиканан ситтә сығып килгән башҡорт телендәге берҙән бер баҫма.\nҠоролтай эше тамамланғас, Ырымбур башҡорттары ҡоролтайының башҡарма коммитетының беренсе ултырышы үтте. Уның рәйесе итеп Рәүлиә Әбүбәкирова һайланды. Ул оҙаҡ йылдар урта дөйөм белем биреү мәктәбендә директор, уҡытыусы булып эшләгән.\nКүрше өлкәлә йәшәүсе милләттәштәребеҙ менән аралашҡанда бер нисә әңгәмәсем: “Әгәр Башҡортостанда йәшәһәк, беҙҙең мәктәптәребеҙ ябылмаҫ, гәзитте (“Каруанһарай” гәзитен) халыҡ алдырыр, балалар теләп туған телдәрендә аралышыр ине, Каруанһарай өсөн йылдар буйы судлашмаҫ инек”, - тип үҙенсәлекле һағыш белдерҙе. Улар аңында, әлбиттә, Башҡортостан башҡорттарҙы ҡурсалаусы, үҫтереүсе, берләштереүсе үҙәк булып ҡала. Сит өлкәләрҙә йәшәүсе милләттәштәребеҙҙең өмөттәрен аҡлап, инаныуҙарына төкөрмәһәк ине лә бит...


Халыҡ-ара һаулыҡ көнө Ер шарының 194 илендә билдәләнә\nУның сиктәрендә бөгөн Башҡорт дәүләт ҡурсаҡ театры Республика клиник балалар дауаханаһында балалар өсөн театрлаштырылған тамаша ойошторҙо. Әкиәтте меңдән ашыу бала ҡараны.\nРус халыҡ әкиәттәре геройҙарын һәм америка йәнһүрәттәре геройҙарын бер сәхнәгә туплаған тамашаның төп геройҙары -Мәскәй әбей менән Маша исемле ҡыҙ. Йәрминкәгә юлланыусы ҡыҙҙы мәскәй әбей төрлө хәйлә менән үҙендә ҡалдырырға ынтыла. Әммә уның ниәте барып сыҡмай. Ҡыҙ эҙәрмән Һуҡыр сысҡан ярҙамында йәрминкәлә ҡатнашыу бәхетенә ирешә. Йыр-моң, уйын-көлкө менән үрелеп барған тамаша төрлө сирҙәр арҡаһында дауаханала ятыусы үҫмерҙәрҙең кәйефен күтәрҙе, ҡатмарлы процедураларҙы бер аҙға булһа ла оноттора алды.\nФедоровка районы Ишбүләк ауылынан Венера Туҡтароваға йылына бер-нисә тапҡыр был дауаханаға килергә тура килә. Ҡыҙы Азалияла бик һирәк ауырыу. Уң аяғы һынып тыуған балаға ялған\nбыуындар үҫә. Ҡыҙының диагнозы ике йәшендә билдәле була. Әлеге ваҡытҡа Азалия һигеҙ операция үткәргән. Туғыҙынсыһы алдынан ҡыҙ бик тулҡынланған. Ҡурсаҡ театры артистары сығышы уға ауыртыныуҙы һәм операция алдынан булған хәүефте еңергә булышлыҡ иткән.\nБашҡорт дәүләт ҡурсаҡ театры артистарына төрлө сәхнәләрҙә сығыш яһарға тура килә. Теге йәки был сәбәптәр арҡаһында һаулығы ҡаҡшаған ҡыҙҙар һәм малайҙар алдында сығыш яһау икеләтә яуаплыраҡ. Артистар Республика клиник дауаханаһының бәләкәй пациенттарына йылы һәм күңелле мөхит тыуҙыра алды.\nТамаша залында алма төшөрлөк тә урын юҡ. Урыны менән ҡыҙҙар-малайҙар үҙҙәре лә дәртле уйындарға ҡушылып китте. Улар бер аҙға ғына булһа ла сир-сырхауҙарҙы онотоп торҙо, мажаралар менән тулы әкиәт донъяһына сумды. Киләһе аҙнаның һаулыҡ көнө сиктәрендә Республика клиник дауаханаһында тағы ла ҡыҙыҡлы саралар ойоштороу ҡаралған.\nХалыҡ-ара һаулыҡ көнөндә Республика клиник балалар дауаханаһы сәхнәһендә Ҡурсаҡ театры артистары йәнле тамаша күрһәтте. Киләсәктә лә бындай тамашалар даими ойоштороласаҡ. Сөнки ыңғай тәьҫораттар балаларға тиҙерәк һауығып аяҡҡа баҫырға булышлыҡ итә.


Табыштырған, ҡауыштырған Яңы йыл! » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Әҙәбиәт » Табыштырған, ҡауыштырған Яңы йыл!\n17.12.2018 Табыштырған, ҡауыштырған Яңы йыл!\nТөнө буйы ултырып уҡығас, арығанбыҙ, рәхәтләнеп йоҡобоҙҙо туйҙырып, сәғәт 12-лә генә уяндыҡ. Аяҡтарҙы саҡ һөйрәп, йыуынырға барһаҡ, бына һиңә мә, һыу юҡ. Үҙебеҙсә, студенттар Яңы йылды ятаҡта ҡаршыламаһын өсөн һыуҙы һүндергәндәрҙер, тип уйлайбыҙ. Нимә эшләргә? БДУ янында шәхси йорттар эргәһендә һыу колонкаһын күргәнебеҙ бар. Киттек шунда һыу алырға. Эштәр харап икән бында – һыу магистралендә ҙур ғына авария. Һыу оҙаҡ ҡына булмаясаҡ әле, тиҙәр. Ярай колонкала һыу булды. Нимә эшләргә? Бер биҙрә һыу аш-һыу әҙерләргә етмәй бит инде.\nЙыбанһаҡ та, өс мәртәбә һыуға сығып килдек. Инде салаттар әҙерләп йөрөһәк, өс таныш егет килеп инде. Йә инде, былары ғына етмәгәйне тағы! “Ҡыҙҙар, тағы бер әхирәтегеҙҙе алығыҙ ҙа, киттек беҙҙең менән ауылға, Яңы йыл ҡаршыларға. Унда бер дуҫыбыҙ көтөп тора”, – тиҙәр. Егеттәр ышаныслы, күптән бер-беребеҙҙе беләбеҙ. Һыуһыҙ ошолай ҡаңғырып йөрөгәнсе саҡырыуҙарына әллә ризалашырға ла ҡуйырға инде?\nКүрше Ләйләне компанияһынан айырып, үҙебеҙ менән алып, ауылға байрам ҡаршыларға барырға булып киттек. Сәғәт биштәге электричкаға ултырып, ике сәғәттә Айраттарҙың ауылына килеп тә еттек. Ауылдағы һауаның сафлығы һуң! Шау-шаулы ҡаланан һуң бындағы сихри тынлыҡ... Әйтерһең дә, тыуған ауылыма ҡайттым.\nӨйҙә ҡалған Кәрим исемле егет беҙҙе йылы ғына ҡаршыланы. Бигерәк оялсан, тыйнаҡ ҡына күренә. Әсәйҙәре Мәскәүгә бер туғанының юбилейына киткән икән. Шуға үҙенең генә “аулаҡлап” ятыуы. Беҙ, ҡыҙҙар, тиҙ генә өҫтәл әҙерләнек. Егеттәр мунса ла яғып ебәрҙеләр. Табында бик күңелле генә ултырҙыҡ. Сәғәт 11 тулғайны, ут һүнде лә ҡуйҙы бит. Нимә эшләргә? Ул ваҡытта кеҫә телефондары юҡ. Егеттәр шәм эҙләп сығып китте. Ярай, Кәрим ҡайҙандыр һүрән генә янған фонарик килтереп сығарҙы. Егеттәр беҙҙән: “Ҡыҙҙар, ни эшләп һеҙ булған урында гел ЧП ул?” – тип көлә, беҙгә төрттөрөп. Утһыҙ, шәм яҡтыһында шулай Президенттарыбыҙҙың ҡотлауҙарын да тыңламай, Яңы йылды ҡаршыланыҡ. Төнгө сәғәт 1-ҙән һуң, ут ҡабынғас, дискотекаға сыҡтыҡ. Таңға тиклем бейегәнбеҙ. Иртән ҡайттыҡ та, баш ҡалаға кире китергә йыйына башланыҡ. Егеттәребеҙ: “Ҡайҙа йыйынаһығыҙ, бөгөн күрше ауылға дискотекаға барабыҙ, ҡайтармайбыҙ. Бәлки берегеҙҙҙе Кәримгә кәләш итеп урлап та ҡалырбыҙ әле”, – тип ҡалырға өгөтләй. Салаттарҙы ашап бөтөрөшөп, табынды йыйыштырып, иҙәндәрҙе йыуышып ҡайтығыҙ инде, тиҙәр. Төнө буйы йоҡламағас, хәл юҡ. Сәй эскәнсе, табынды йыйыштырғансы төш етте. Барыбыҙҙың да үлтереп йоҡо килә. Етмәһә, Зифабыҙ, мин саҡ ҡына серем итеп алайым әле, ти. Уны көткәнсе, Өфөгә киткән электричка ваҡыты ла үткән инде. Ярай, тағы ла бер көнгә ҡалырға булдыҡ. Туйғансы йоҡланыҡ та, кискә күрше ауылға дискотекаға киттек. Ике көн Кәримдәрҙә ҡунаҡ булып, саҡ ятаҡҡа килеп йығылдыҡ. “Һыу булмауы ҡайһылай һәйбәт булды әле. Исмаһам, ауылда Яңы йыл ҡаршыланыҡ!” – тип көлөшәбеҙ ҡыҙҙар менән.\nЕгеттәребеҙ менән араларыбыҙ нығыраҡ яҡынайҙы. Мин Айрат менән дуҫлашып йөрөй башланым. Зифаға өй хужаһы Кәрим килгеләп йөрөнө. “Бигерәк оялсан бит, ут егеттәрҙе яратам!” – тип Зифа уны бик яҡынлатмай ине. Йөрөй торғас, бер йылдан, мин уҡыуҙы тамамлауға, беҙ Айрат менән өйләнешеп ҡуйҙыҡ. Ике балалы булып киттек. Әхирәттәр менән юлдар айырылды. Зифа ғына һаман да кейәүгә сыҡмай йөрөнө. Бер көндө туйға саҡырыу килде. Биш йыл буйына бергә йәшәгән бүлмәләшем, әхирәтемдең туйына бармай ҡаламмы һуң? “Зифа, кейәү ҡайҙан? Мотлаҡ, туйыңа киләм”, – тип хат яҙып ебәрҙем. “Һин уны беләһең, килгәс, күрерһең!” тигән яуап алдым. Кемгә кейәүгә сыҡҡанын эй белге килә бит!\nТуйҙағы ЗАГС-тың тантанаһына һуңлаңҡырап ҡына барып индек. Айрат ауыҙын йыя алмай көлә. Ике күҙем – кейәүҙә. Бәй был егеттең йөҙө таныш бит! Кем әле?! Иҫләй алмайым... Яңы йылды бергә ҡаршылаған Кәрим бит! Зифа Кәримгә кейәүгә сыҡҡан?!\nКәрим менән Зифа уҡып бөтөп, эшләй башлағас, Өфөлә яңынан осрашҡан. Яңынан дуҫлашып киткәндәр һәм өйләнешергә булғандар.\nДуҫтарыбыҙ хәҙер ауылда бик матур йәшәп ята. Өс бала тәрбиәләйҙәр. Ауылдағы иң ҙур йорт уларҙыҡы. Зифабыҙ: “Кәрим”, тип иренең күҙенә генә ҡарап тора. “Һиңә Яңы йыл ҡаршылағанда уҡ шул йортта килен булып ҡалырға булған”, – тип мәрәкәләйбеҙ хәҙер әхирәтебеҙҙе.\nҠайһы бер Яңы йылдар әҙәм балаһы менән табыштырған, таныштырған, ҡауыштырған байрам да булып ҡуя.\nРедакциянан. “Яңы йыл мажаралары” конкурсына һеҙҙән хаттар көтәбеҙ. Еңеүсене иҫтәлекле бүләк көтә.


Башҡортостан Республикаһының дәүләт суверенитеты тураһындағы Декларацияһын ҡабул итеүгә 30 йыл тулыуы һәм Өфө ҡәлғәһенә нигеҙ һалыныуҙың 446 йыллығына арналған байрам сараларына әҙерлек тураһында сираттағы оператив кәңәшмәлә 22 сентябрҙә Өфө ҡалаһы Хакимиәте башлығы урынбаҫары Алина Сөләймәнова һөйләне.\nЯңы коронавирус инфекцияһының таралыуына бәйле Ҡала көнөн, Рәсәй көнөн һәм Салауат Юлаевтың тыуған көнөн билдәләү көҙгә күсерелгән ине. Шулай итеп, 11 октрябрҙә Өфө халҡы һәм ҡала ҡунаҡтары Республика көнө менән бер юлы дүрт байрам үткәрәсәктәр. Алина Сөләймәнова әйтеүенсә, барлыҡ саралар ҙа санитар-эпидемиологик нормаларҙы үтәп ойоштороласаҡ.\nТөп саралар 11 октябрҙә үтәсәк һәм йола буйынса Салауат Юлаев һәм Шәйехзада Бабичтың һәйкәленә сәскә һалыу менән башланасаҡ.\nТөп концерт Рус драма театры алдындағы майҙанда киске сәғәт 6-ла башлана. Бында республиканың һәм ҡаланың билдәле артистары, ижади коллективтары сығыш яһаясаҡ.\nТамаша төнгө 11-ҙә фейерверк менән тамамлана. Ҡаланың төньяҡ өлөшөндә йәшәүселәр өсөн байрам салюты «Беренсе Май » паркында ойоштороласаҡ.\nРеспублика байрам программаһы «Торатау» Конгресс-холлы амфитеатры биләмәһендә уҙасаҡ. Баш ҡала халҡы һәм ҡунаҡтары өсөн сәхнәлә федераль һәм республика кимәлендәге йондоҙҙар сығыш яһаясаҡ.\nҠаланың һәр кешеһе байрамда ҡатнаша алһын өсөн, ике төп майҙансыҡтағы сараларҙан тыш, Республика көнөндә ҡаланың барлыҡ райондарында ла өҫтәмә майҙансыҡтар булдырыласаҡ.\nБынан тыш, барлыҡ райондарҙа байрам йәрминкәләре ойоштороласаҡ. Барлыҡ мәҙәниәт, мәғариф, спорт учреждениелары байрам сараларына әҙерләнеүгә район хакимиәттәре менән бергә ҡушылдылар.\nБайрам саралары планы проекты менән Өфө Хакимиәте сайтында танышырға мөмкин. Билдәләп үтәбеҙ, проектта үҙгәрештәр булырға мөмкин.


Әминев Салауат Хөрмәт улы — Башҡорт Википедияһы\nӘминев Салауат Хөрмәт улы\n(Салават Хурматович Аминев битенән йүнәлтелде)\nӘминев Салауат Хөрмәт улы (10 сентябрь 1946 йыл) — дәүләт эшмәкәре. 1987—1994 йылдарҙа Башҡортостандың мәҙәниәт министры, 1994—2000 йылдарҙа Башҡортостан Республикаһы Президенты Хакимиәте етәксеһе, 2001—2004 йылдарҙа Рәсәй Федерацияһының налогтар һәм һалымдар министры урынбаҫары. Салауат Юлаев ордены кавалеры (2016).\nСалауат Хөрмәт улы Әминев 1946 йылдың 10 сентябрендә Баймаҡ ҡалаһында тыуған. Темәс ауылында урта мәктәпте тамамлай һәм Баймаҡ тау-металлургия техникумына уҡырға инә (1965 йылда тамамлай). Артабан Магнитогорск тау-металлургия институтында юғары һөнәри белем ала. Мурманск өлкәһендә Жданов тау-байыҡтырыу комбинатында экскаватор машинисы ярҙамсыһы булып эш башлай, әммә шул уҡ йылда Совет Армияһына хеҙмәткә алына. 1968 йылда тыуған яҡтарына ҡайта һәм Сибай карьерында үҙ һөнәре буйынса эшләй башлай. Тап ошо йылдарҙа Салауат Хөрмәт улы дәүләт һәм партия өлкәһендә эшмәкәрлеген башлай: ВЛКСМ-дың Сибай ҡала комитеты секретары итеп һайлана (1969). Юлланма буйынса Мәскәүгә Үҙәк комсомол мәктәбенә уҡыуға ебәрелә.\nМәктәпте тамамлағандан һуң Өфөгә ҡайта һәм ВЛКСМ-дың Башҡортостан өлкә комитетының ойоштороу бүлеге мөдире (1978), артабан КПСС-тың Өфө ҡалаһы Киров район комитеты секретары (1980) булып эшләй. КПСС-тың Башҡортостан өлкә комитетының бүлек мөдиренең урынбаҫары, инструктор (1985). БАССР Министрҙар Советының ойоштороу бүлеге мөдире (1985—1987).\n1987—1994 йылдарҙа Башҡортостандың мәҙәниәт министры булып эшләй.\n1994 йылдан 2000 йылға тиклем Башҡортостан Республикаһы Президенты Хакимиәтен етәкләй. Башҡортостан Республикаһы буйынса Рәсәй Федерацияһының налогтар һәм һалымдар министрының беренсе урынбаҫары (2001—2004). Налог хеҙмәтенең II рангы дәүләт советнигы (2000).\n2008 йылдан — «Химия комплексында техник-иҡтисади тикшеренеүҙәр фәнни-тикшеренеү институты» (НИИТЭХИМ) асыҡ акционерҙар йәмғитенең генераль директоры.\nСалауат Юлаев ордены кавалеры (2016).\n↑ 2,0 2,1 Баймаҡ районының күренекле улдары һәм ҡыҙҙары. Библиографик күрһәткес. Башҡортостан Республикаһы, Баймаҡ ҡалаһы, 2010 йыл.\n↑ 3,0 3,1 Аминев Салават Хурматович\n↑ http://cyclowiki.org/wiki Министры культуры Республики Башкортостан\n↑ http://viperson.ru/people/aminev-salavat-hurmatovich Биография\n↑ http://tem-baim.ucoz.ru/index/nashi_zemljaki/0-18 Салават Хурматович АМИНЕВ\n↑ В Уфе прошла церемония вручения государственных наград за заслуги перед республикой\nАминев Салават Хурматович (рус.)\nhttps://ba.wikipedia.org/w/index.php?title=Әминев_Салауат_Хөрмәт_улы&oldid=850033 ҡабул ителгән\nБыл бит һуңғы тапҡыр 13:49 26 ноябрь 2018 үҙгәртелгән.


Илдең талантлы зектары, улар араһында Башҡортостан колонияларынан хөкөм ителеүселәр бар, Красноярск ҡалаһында йыйыла. 25 ноябрҙә хөкөм ителеүселәр араһында "Ҡыҙыл балан" Бөтә Рәсәй конкурсының гала-концерты була.\nИжад уҡыу һәм хеҙмәт менән бер рәттән хөкөм ителеүселәргә õîëîº төҙәтеү юлына баҫыóƒà ниндәйҙер кимәлдә ярҙам итә. Бына ни өсөн күп төрлө үҙешмәкәрлек колонияларҙа үҫешә: ағас семәрләү, театр студиялары, бейеү түңәрәктәре, тегеү эше. Тимер сымдар артында төрлө ярыштар үткәрелә: спорт, шахмат һәм шиғриәт ярыштары. Әммә бер конкурс та үҙенең популярлығы һәм ижтимағи сағылышы буйынса "Ҡыҙыл балан" менән ярыша алмай.\nКрасноярск - бишенсе ҡала, ул ваҡытлыса иркенән мәхрүм ителгән вокалсыларҙы ҡабул итә. Был конкурс беренсе тапҡыр Мәскәүҙә үткәрелде, аҙаҡ Дондағы Ростовта, Силәбелә, үткән йылда финалистарҙы Өфө ҡабул итте.\nӘйтергә кәрәк, теге йәки был ҡалала гала-концерт үткәреү - был хужаларҙың яуаплылығы ғына түгел: был беренсе сиратта тәрән ышаныс билдәһе, төбәктең пенитенциар системаһы учреждениеларының эше тейешле кимәлдә алып барылыуын таныған билдә ул. Ҡабул итеүсе яҡтың яуаплылығы тураһында һөйләгәндә, конкурстың үҙенсәлеген иҫәпкә алғанда, уның дәрәжәһе арта. Федераль яза үтәү хеҙмәтенең төбәк идаралығы хеҙмәткәрҙәренә ñàðàíû үткәреүҙән тыш, концертта ҡатнашыусы хөкөм ителеүселәрҙе урындағы холоҡ төҙәтеү колонияларында урынлаштырырға, репетиция яһау өсөн мөмкинлектәр булдырырға, уларҙы йәмғиәттән ышаныслы изоляциялауҙы тәьмин итергә кәрәк: сәфәр барышында, әлбиттә, иркенән мәхрүм ителеүсенең статусы үҙгәрмәй. Гастролерҙар концерт үтәсәк ҡалаға этап менән тимер юлда килә. Уларҙы мәҙәниәт йортона тиклем автозакта килтерәләр, ә сәхнәгә тиклем - конвой îƒàòûóûíäà.\nҮткән йылда Өфөлә "Ҡыҙыл балан" конкурсының финалы үтте. 2007 йылдың сентябрендә Рәсәйҙең 10 субъектынан 37 хөкөм ителеүсе баш ҡалаға килде. Һайлап алыу этаптарында, ул илдең һәр төбәгендә тиерлек үтә, ҡатнашыусылар һаны 5-6 мең кешегә етә.\n"Ҡыҙыл балан" конкурсы "үҙ-ара" сиктәренән сыҡты һәм ул хөкөм ителеүселәр, холоҡ төҙәтеү колониялары хеҙмәткәрҙәре өсөн генә түгел, әммә киң даирә тыңлаусылар өсөн дә ҡыҙыҡһыныу уята. Конкурста башҡарылған композицияларҙың яҙмалары менән дискыларҙың ирекле һатыуҙа булыуы һәм уларҙың ҙур һорау менән файҙаланыуы был турала һөйләй. "Ҡыҙыл балан" - ул шансон һәм "блат" йырҙарынан тора, тип уйлайҙар. Әммә был дөрөҫ түгел. Хөкөм ителеүселәр төрлө жанрҙа һәм төрлө темаларға йырҙар башҡара. "Ҡыҙыл балан" конкурсының гала-концертында булған йәки яҙмалар тыңлаған кеше белә: был йырҙар автобиографик һәм күңелдәген асып һалыуға оҡшаған, ә текстарҙа иң яҡын кешеләргә - ата-әсәгә, балаларға һәм һөйгәндәренә исемләнгән "ғәфү ит" һүҙе башҡа һүҙҙәргә ҡарағанда йышыраҡ ҡабатлана.\nӘйткәндәй, был концерттар ябыҡ режимда бара. Уларға билет һатылмай. Концертҡа енәйәт-холоҡ төҙөтеү учреждениелары хеҙмәткәрҙәренә, ойоштороусыларға, бағыусыларға, шулай уҡ конкурсанттарҙың ата-әсәләренә һәм, әлбиттә, журналистарға бирелгән саҡырыу билеты буйынса үтәләр. Залдағы тамашасылар араһында, әлбиттә, ҡатнашыусыларҙан тыш, хөкөм ителеүселәр булмай.\nБыйылғы конкурста Башҡортостан колонияларынан да хөкөм ителеүселәр бар. Финалда ҡатнашыуға 15 коллектив һәм айырым башҡарыусылар дәғүә èòòå. Һөҙөмтәлә ике төркөм - "Хәтер" дуэты һәм "Яңырыу" ансамбле республика исеменән сығыш яһай. Уларҙың икеһе лә бер учреждениенан - Салауат ҡалаһының 16-сы холоҡ төҙәтеү колонияһы.\nИке коллектив та - конкурста даими ҡатнашыусылар. "Яңырыу" ансамбле ике тапҡыр лауреат исеменә лайыҡ булды - 2004 һәм 2007 йылдарҙа. Музыканттар 2005 йылда Силәбелә үткән гала-концертта ҡатнашты. Уларҙың репертуарында Рәсәй композиторҙары һәм үҙҙәре ижад иткән утыҙҙан ашыу йыр иҫәпләнә. Музыканттар уларҙы рус һәм татар телендә башҡара. 2006 йылда был төркөм "Йондоҙҙар эҙләйбеҙ" радиоконкурсында әүҙем ҡатнашҡан өсөн "Башҡортостан" дәүләт телерадиокомпанияһының Почет грамотаһы менән билдәләнде. Ошо уҡ йылда Федераль яза үтәү хеҙмәтенең БР буйынса баш идаралығы "Моң" студияһы менән берлектә ансамблдең яҙмаһы менән аудиокассета сығарҙы. Ансамбль етәксеһе Сөләймән Латипов, ул 11 йыл тимер сым артында үткәргән, алда тағы ла биш йыл, "Ах, ты, Русь моя" тигән яңы композиция жюри ағзаларының һәм тамашасыларҙың күңеленә хуш килер, тигән өмөттә.\n"Хәтер" дуэтын Геннадий Аксенов булдырған, уның хөкөм ителеүенә шулай уҡ 11 йыл, шуның 6 йылын ижадҡа арнаған. Геннадий үҙенең йырҙары өсөн музыкаһын һәм һүҙҙәрен үҙе яҙа, үҙе гитарала уйнай. Үҙ ваҡытында Аксенов Чечняла хәрби бәрелештәрҙә ҡатнашҡан, шуға күрә репертуар нигеҙен хәрби-патриотик йырҙар тәшкил итә. Рәсәй армияһының элекке офицеры Геннадий Аксенов Батырлыҡ ордены һәм икенсе дәрәжә "Хәрби хеҙмәттә отличие өсөн" миҙалы менән наградланған. Әле судта шартлы-ваҡытынан алда азат итеү тураһында уның үтенес ҡағыҙы ята. Конкурс тарихында шундай хәлдәр ҙә була: башҡарыусылар финал алдынан судтың ыңғай ҡарарын ала, ә азат итеү тураһында сәхнәнән тантаналы рәүештә иғлан ителә. "Яңырыу" төркөмөнөң элекке ҡатнашыусыһы менән шулай булды. Үткән йылда гитарист Дим Йәрмөхәмәтов "Химик" мәҙәниәт йорто сәхнәһенән шартлы-ваҡытынан алда иреккә сығарылды.\nӘлбиттә, конкурста ҡатнашыу ирек бирмәй, әммә был хөкөм ителеүсе өсөн плюс һәм һөҙөмтәлә ул ваҡытынан алда иреккә сығырға булышлыҡ итә ала. Конкурс хөкөм ителеүселәргә үҙҙәре тураһында музыкант булараҡ белдертеү һәм иректә яратҡан эш менән артабан шөғөлләнеү мөмкинлеген бирә. Жюри ағзалары араһында танылған йырсылар һәм музыканттар - Надежда Бабкина, Александр Маршал, Вилли Токарев һәм башҡалар бар.\n- Конкурс ҡатнашыусыларға күңел выжданлылығын күрһәтеү мөмкинлеген бирә, - ти Өфөлә концертта Дәүләт Думаһының комитет рәйесе, Енәйәт-холоҡ төҙәтеү системаһы попечителлек советы башлығы Павел Крашенинников. Ул шулай уҡ бер миҫал килтерҙе: конкурс тарихында уның финалистарының береһе лә яңынан тимер сым артына эләкмәгән.


ЯҠТЫ ХӘТЕР БУЛЫП ҺАҠЛАНА\n2014 йылдың 1 авгусында донъя йәмәғәтселеге XX быуат йылъяҙмаһында тәрән эҙ ҡалдырған ваҡиға—донъя һуғышы башланыуға 100 йыл тулыуҙы билдәләй. Беренсе донъя һуғышы тарих фәнендә үҙәк урындарҙың береһен биләһә лә, совет заманы идеологияһы ғалимдарға Рәсәй армияһының был һуғыштағы ролен ныҡлап тикшерергә юл ҡуйманы. Бөгөн, халыҡ үҙенең шәжәрәһен, ата-бабалары тормошон өйрәнә башлағас, уға бәйле ваҡиғаларға, унда ҡатнашыусыларға бер аҙ иғтибар артты.\nБелеүебеҙсә, Беренсе донъя һуғышының башланыу сәбәптәре булып бөйөк дәүләттәрҙең колониялар өсөн тартҡылашыуы тора.\nҺуғыш иғлан ителгәс тә Ырымбур, Орск ҡалаларында патриотик манифестациялар үтә. Рәсәй мосолмандарын етәкләгән Ырымбур мөфтөйө халыҡты һу-ғышта еңеү өсөн шаһит китергә саҡыра.\n1914 йылдың август-сентябрь айҙарында Ырымбурҙа мобилизация үтә. Сафтағы армияға 8 пехота полкы, 2 артиллерия дивизионы һәм 19 айырым командалар ебәрелә. Шулай уҡ армияға ун меңләгән ат тапшырыла.\nЫрымбур губернаһы Бөрйән волосы Исламбай ауылынан (бөгөнгө Баймаҡ районы) Нотфулла Ҡәйеповтың ғаиләһенән фронтҡа уның ике улы—Шәрифулла (1885 йылғы) һәм Fәниулла (1890 йылғы) саҡырыла.\nҮкенескә ҡаршы, улар хаҡында документаль мәғлүмәттәр һаҡланмаған, беҙгә тик Шәрифулла Ҡәйеповтың иҫтәлектәре генә килеп еткән. Билдәле булыуынса, ул малсылыҡ һәм төҙөлөш эштәре менән шөғөлләнгән. Буранбай ауылы ҡыҙы Fәфифә Байрамғоловаға өйләнә. Һуғыштың икенсе йылында Шәрифулла йәш кәләшен һәм яңы тыуған ҡыҙы Зәйнәпте ҡалдырып, яуға китә һәм Галиция, Польша ерҙәрендә Австро-Венгрия ғәскәрҙәренә ҡаршы һуғышыусы Көньяҡ-көнбайыш фронтҡа эләгә. Ш.Н.Ҡәйеповтың һуғыш осорондағы хәрби хеҙмәте хаҡында айырым мәғлүмәттәр юҡ, шунлыҡтан бында дөйөм картинаны ғына күҙ алдына килтерергә була.\nҺуғыштың тәүге этабында Рәсәй ғәскәрҙәре Шәрифулла һуғышҡан Галиция, Польша ерҙәрендә уңышлы ғына хәрби хәрәкәттәр алып бара. Львовты, Перемышльды һәм Буковиндың яртыһын алалар. Әммә ҡорал, снаряд һәм артиллерия орудиеһы етмәү сәбәпле, 1915 йылда баҫып алған ерҙәрен ҡалдырырға мәжбүр булалар. Үлгән, яраланған һәм әсиргә төшкәндәр менән бергә Рәсәй армияһы 1,2 млн кешеһен юғалта. Башҡа фронттарҙа ла ошондай уҡ хәл күҙәтелә. 1916 йылдың майында генерал А.А.Брусилов етәкселегендәге Көньяҡ-көнбайыш фронт яңы һөжүмдәр башлай. Дошман фронты 340 километрға өҙөлөп 120 километрға төпкә индерелә. Ике аҙналыҡ бәрелештәр барышында ҡаршы яҡ 1,5 млн кешеһен юғалта. Брусилов һөжүмдәре Австро-Венгрия ғәскәрен һәләкәт сигенә ҡуя, әммә башҡа фронттарҙың да ҡушылып китмәүе арҡаһында беҙҙекеләр артыҡ уңышҡа өлгәшә алмай. Рус ғәскәрҙәренең хәрби хәрәкәттәре Рәсәйҙә Ваҡытлы хөкүмәт урынлашҡандан һуң да дауам итә әле. Тик власҡа большевиктар килгәс кенә В.И.Ленин һуғышыусы илдәргә демократик килешеү тәҡдим итә. Әммә был саҡырыу ишетелмәй ҡала. Бары тик 1918 йылдың 3 мартында «Брест тыныслыҡ килешеүе» төҙөлгәс кенә Рәсәй яугирҙәре өсөн һуғыш тамамлана.\nШәрифулла Ҡәйепов 1918 йылда һуғыштан ҡайта. Үкенескә ҡаршы, уның ҡустыһы Fәниуллаға тыуған яҡтарына әйләнеп ҡайтырға яҙмай. Шәрифулланың улы Fәниулла (1929 йылғы): «Олатайымдың кесе улы Fәниулла империалистик һуғышта ятып ҡалған. Ошо һуғышта ҡатнашыусы Юлыҡ ауылы кешеһе Әҙеһәмов һуғышҡа инер алдынан медицина тикшереүе үткәндә табиптар оҙон буйлы һәм сәләмәт егеткә һоҡланып ҡараны, хатта уны арҡаһынан ҡағып яраттылар, тип һөйләй. Мин тыуғас, олатайым миңә яуҙа ятып ҡалған Fәниулла улының исемен ҡуштыра һәм ул мине башҡа ейәндәренә ҡарағанда нығыраҡ ярата торғайны»,—тип хәтерләй.\nБеренсе донъя һуғышынан һуң Шәрифулла Ҡәйеповтың Зәйнулла, Fәниулла, Мәймүнә һәм Шәһиҙулла исемле балалары донъяға килә. 60-70 йылдарҙа илдең күп кенә ауылдары кеүек үк Ислам ауылы ла «киләсәге булмаған ауылдар» исемлегенә инә һәм Ҡәйеповтар ғаиләһе Беренсе Этҡол ауылына күсенергә мәжбүр була.\nШәрифулла Ҡәйепов тирә-яҡҡа ағас эше оҫтаһы булып таныла. Ул эшләгән мәсет Баймаҡ районының Юлыҡ ауылында беҙҙең көндәрҙә лә тора. Беренсе Этҡолда уның йорто ла һаҡланған. Беренсе донъя һуғышында булғанында (Европала) скрипка күреп һәм уның төҙөлөшөн хәтеренә һеңдереп ҡайтып, оҫта шундай уҡ скрипка эшләй. Шул скрипкала тәүҙә улы Зәйнулла, унан уның балалары уйнар-ға өйрәнә. Шәрифулла олатай 1971 йылда 86 йәшендә донъя ҡуя.\nБеренсе донъя һуғышын ҡайһы бер йәмәғәт вәкилдәре «онотолған ваҡиға» итеп күрһәтә. Әммә «онотолған һуғыштар» һәм «онотолған һалдаттар» булмай. Булырға ла тейеш түгел. Хатта әллә ҡасанғы грек, рим һәм башҡа халыҡтарҙың тыуған илдәрен һаҡлаған изге һуғыштары хаҡында тарихтар бар. Беренсе донъя һуғышында ҡатнашыусыларҙың, яу ҡорбандарының да балалары, туғандары, зат-ырыуҙары улар хаҡындағы иҫтәлектәрҙе яҡты хәтер итеп һаҡлай.\n2012 йылдан 1 август Беренсе донъя һуғышында ҡорбан булған Рәсәй яугирҙәренең Хәтер көнө итеп билдәләнде. Ошоға ярашлы Рәсәй төбәктәрендә дәһшәтле һуғыш ҡорбандарына арналған һәйкәлдәр, уларҙың исемдәрен мәңгеләштереүсе обелискылар ҡалҡып сығыр, тип өмөтләнәбеҙ. Бөйөк Ватан һәм башҡа һуғыштар ветерандары кеүек үк Беренсе донъя һуғышы яугирҙәренең дә даны юйылмаҫҡа, юғалмаҫҡа тейеш.\nҺүрәттә: Беренсе донъя һуғышы яугире Шәрифулла Ҡәйепов.


Тултырма — Башҡорт Википедияһы\nТултырма — тураҡланған, тапалған, үткәрелгән үпкә-бауырға йәки иткә эс майы ҡушып, берәүҙәрярма өҫтәй, тәмләткестәр һалып, эсәккә тултырып яһалған ашамлыҡ, киң таралған башҡорт милли аштарының береһе.\nӘҙерләү тәртибе[үҙгәртергә | вики-тексты үҙгәртергә]\nЯңы һуйылған һыйыр йәки һарыҡтың үпкә-бауырына дөгө йәки тары ярмаһы ҡушып әҙерләнгән ризыҡ. Мал-тыуарҙың үпкәһен, йөрәк-бауырын, бөйөрөн һарымһаҡ ҡушып ит үткәргестән үткәрәләр. Борон балта менән ваҡлап турағандар. Былай эшләнгән тултырма тағы ла тәмлерәк һанала. Үпкәне үткәрер алдынан саҡ ҡына бешереп, ҡабартып алалар. Арытып, бешекләп таҙартылған малдың йыуан эсәгенең бер башын еп менән бәйләп, аҙырак бүрттереп дөгө йәки тары ярмаһы, тоҙ, борос ҡушып, үткәрелгән үпкә-бауырҙы тултыралар ҙа, һауаһын сығарып, эсәктең икенсе осон да яҡшылап бәйләйҙәр. Бешергән саҡта, ҡайнап сығып килгәндә тултырманы энә менән тишкеләйҙәр. Улайтмаһаң, шартлауы ихтимал. Тултырма теленеп, һуғым ашына йыйылған һуғымсыларға өләшелә. Тултырма эҫеләй генә, йә өҫтөнә эҫе һурпа ҡойоп ашала.\nҺимеҙ һарыҡ, һыйыр йәки йылҡы итен йыуып, фарш итеп үткәреп дөгө ярмаһы (тары, бойҙай ярмаһы ла ярай) ҡушып болғаталар. Туралған башлы һуған, тоҙ, борос ҡушып, ҡайнап торған һурпа өҫтәп фаршты шыйыҡлайҙар. Әҙер фаршты таҙалап йыуылған туҡ эсәктең бер башын еп менән бәйләп, икенсе башынан тултыралар. Эсәкте ярылып китмәһен өсөн ныҡ тултырырға ярамай. Эсәк тулған икенсе осон да бәйләп, ҡайнап торған һурпала бешерәләр. Ҡайнағанда йыуан енә менән эсәкте бер нисә урындар тишергә кәрәк. Бешеп сыҡҡас, йылы килеш түңәрәкләп киҫеп өҫтәлгә ҡуялар.\nЭсәк ярылмаһын, энә менән тишергә тура килмәһен, тултырма һутлы ғына булып бешһен өсөн яртылаш ҡына тултырып эшләү яҡшыраҡ.\nhttps://ba.wikipedia.org/w/index.php?title=Тултырма&oldid=1047970 ҡабул ителгән\nБыл бит һуңғы тапҡыр 02:59 20 июль 2021 үҙгәртелгән.


Татарстандың баш ҡалаһында Мәжит Ғафури исемендәге Башҡорт драма театрының гастролдәре уҙа // Мәҙәниәт | новости башинформ.рф\nТатарстандың баш ҡалаһында Мәжит Ғафури исемендәге Башҡорт драма театрының гастролдәре уҙа\n14:22, 16 марта 2015 Мәҙәниәт\nТатарстандың баш ҡалаһында Мәжит Ғафури исемендәге Башҡорт драма театрының гастролдәре уҙа Фото: Олег Яровиков\nӨФӨ, 2015 йыл, 16 март. /«Башинформ» мәғлүмәт агентлығы, Ләйлә Аралбаева/.\n3 апрелдән 8-нә тиклем Ғәлиәскәр Камал исемендәге Татар дәүләт академия театры сәхнәһендә Мәжит Ғафури исемендәге Башҡорт дәүләт академия драма театрының гастролдәре уҙа.\nГастролдәр Мөхәмәтша Буранғоловтың «Шәүрәкәй» драмаһы менән башлана. Башҡорт театрының гастроль афишаһында Мәжит Ғафуриҙың «Ҡара йөҙҙәр», Туфан Миңнуллиндың «Мин — ҡатын-ҡыҙ» спектаклдәре, Игорь Германдың «Ғәфү ит мине!», Хәлисә Мөҙәрисованың «Бәхет хаҡы», Ярослава Пулиновичтың «Йәнем, иртәгә яңы көн тыуыр» мелодрамалары, Рәлиф Кинйәбаевтың «Әбейүшкә@тущка.ru» комедияһы бар. Кескәй тамашасылар өсөн актерҙар Шарль Перроның «Итекле бесәй» әкиәтен әҙерләгән. Гастролдәр Таңсулпан Ғарипованың «Маҡтымһылыу, Әбләй һәм Ҡара юрға» мюзиклы менән тамамлана.\nТеатрҙың әҙәби бүлегенән хәбәр итеүҙәренсә, ошо көндәрҙә актерҙар Рәсәйҙең һәм Татарстандың халыҡ артисы, Татарстандың Ғабдулла Туҡай исемендәге дәүләт премияһы лауреаты Әзһәр Шакировтың юбилей кисәһендә ҡатнашҡан. Гастролдәр алдынан Башҡорт драма театры вәкилдәре Татар театрында матбуғат конференцияһы ойошторҙо. Театрҙың художество етәксеһе Олег Ханов һәм актрисалар Сара Буранбаева менән Фирүзә Париж ике театр араһындағы ныҡлы бәйләнеш, Өфө коллективының Татарстандың баш ҡалаһындағы гастролдәре ваҡытында пландары һәм репертуары хаҡында һөйләне.\n3 апрелдән 8-нә ҡәҙәр Башҡорт драма театрында Стәрлетамаҡ дәүләт театр-концерт берләшмәһенең гастролдәре башлана.\nТеги: гастролдәр,башҡорт драма театры


Шаҡша биҫтәһендә автомобилдәр бәрелеште\nАварияла 16 кеше төрлө тән йәрәхәттәре алды. Бәхеткә күрә, был ҡотҡарыусылар һәм ашығыс медицина ярҙамы хеҙмәтенең берҙәм күнекмә сценарийы. Граждандар хәүефһеҙлеге айлығы сиктәрендә уҙғарылған сарала тәү ярҙам күрһәтеүсе бар хеҙмәттәр ҙә ғәҙәттән тыш хәлдәрҙә берҙәм эш итә алыу мөмкинлеген тикшерҙе.\nКүнекмәләрҙең сценарийы көндәлек томоштан алынған. Эскән килеш руль артына ултырып, юл-транспорт фажиғәһенә тарыусылар - йыш күренеш. Был юлы ла спиртлы эсемлектәр ҡулланыу күңелһеҙ тамамланған. Автомобилдә барған бер төркөм йәштәр вахтаға юлланған эшселәрҙе тейәгән Газелгә килеп бәрелә. Авария шаһиттары ҡотҡарыусыларҙы саҡырта.\nКүнекмәләр күргәҙмә сығыштар түгел, ти ойоштороусылар. Бер генә хеҙмәт тә сценарийҙы алдан белмәгән. Барыһы ла ысынбарлыҡтағы кеүек ғәҙәттән тыш хәл шарттарында эш итте.\nАвария эҙемтәләре тиҙ арала бөтөрөлдө, зыян күреүселәр дауаханаларға оҙатылды. Тәү ярҙам күрһәтеүсе бар хеҙмәттәр ҙә ойошҡан эш алымдары күрһәтте. Бындай күнекмәләр 4 октябргә тиклем республиканың бар төбәктәрендә лә үтәсәк. Бынан тыш, авария-ҡотҡарыу базаларының йыһазландырылыуы, матди техник базаһы тикшереләсәк.


Ошондай исем менән Баймаҡ районы Билал ауылы китапханаһында «Яҡташ яҙыусылар ижады» аҙналығы уҙғайны.\nОшондай исем менән Баймаҡ районы Билал ауылы китапханаһында «Яҡташ яҙыусылар ижады» аҙналығы уҙғайны. Унда синыф етәкселәре Зимфира Ғүмәрова менән бергә VIII синыфты тамамлаусы уҡыусылар һәм уҡытыусылар Рәшиҙә Хәйҙәрова, Раушания Ғайсиналар ҡатнашты. Дәрестә яҡташ яҙыусыларыбыҙҙың, шағирҙарыбыҙҙың мөхәббәт ҡорбаны булған геройҙарына, саф мөхәббәт ялҡынында янып, ғүмер буйы йәренә тоғро ҡалғандарға дан йырланыҡ. Яҡташ әҙиптәребеҙ Таңсулпан Ғарипова, Абдулхаҡ Игебаев, Урал Мостафин, Гөлнара Мостафина, Лилиә Һаҡмар, Рәзилә Ырыҫҡужина, Әхмәр Үтәбайҙарҙың ошо теманы сағылдырған әҫәрҙәре, шиғырҙары уҡыусылар күңеленә хуш килде.\nМөхәббәт – йәшәүгә көс, дәрт биреүсе бөйөк хис! Илһамландыра ла, ҡанатландыра ла. Ул – өмөт нуры өләшеүсе иң саф, илаһи һәм сихри көс. Әгәр һөйгән кешең яныңда булһа, тормош йәмле, донъяларҙа йәшәүе рәхәт. Бына ошондай матур һүҙҙәр яңғыраны китапханалағы дәрестә.\n18 уҡыусы «Нимә ул мөхәббәт?» исемле һорау-яуапта ҡатнашты. Командаларға бүленеп ярышыусы балалар үҙҙәре яҙған шиғырҙары менән таныштырҙы. Беренсе команда ижад иткән шиғыр юлдары:\nМөхәббәт нимә була ул?\nНиндәй тойғо яратыу?\nУл бит шундай изге бер хис,\nҺөйгәнең тип йән атыу.\nЯнып-көйгән генә кеше\nУның ғазабын белер.\nҒашиҡтар ғына һөйөүҙең\nСерҙәрен әйтеп бирер.\nИкенсе команданың ижад емеше:\nМөхәббәт – ул шундай нәмә,\nҒашиҡтар бергә булыу.\nБер-берең өсөн өҙөлөп,\nЙәнеңде фиҙа ҡылыу.\nӨсөнсө төркөм уҡыусылары бына нимә ти:\nҮҙ бәхетеңде осратҡас,\nҺаҡлар кәрәк алтындай.\nБына ниндәй хис икән ул мөхәббәт! Күңел түрендәге саф тойғоларҙы ғүмергәсә һаҡлағыҙ!\nРайхана БУЛАТОВА, Баймаҡ районының Билал ауылы китапханасыһы.


“Бәхетле авто”ның бәхетлеләре\n29 Июнь 2018, 17:17\nАлдан хәбәр итеүебеҙсә, 27 июндә автоһәүәҫкәрҙәр өсөн “Бәхетле авто” отошо уйнатылды. Отошта ҡатнашырға 18 кеше килгән ине һәм шуларҙың яртыһы бүләк отто ла инде. Сөнки “Бәхетле авто” өсөн 9 бүләк инселәнгән ине.\nШулай итеп, автомобиль өсөн шампунь Красноусолдан Р.Латипов (Ленин урамы, 28) менән Ф.Абдуллина (Һамар урамы, 5), автомобиль йыуғыс Имәндәштән Р.Мәхмүтов (Яңы урам, 19) өлөшөнә сыҡты. Салфеткаларҙы Сәйетбабанан Р.Сираев (Мәктәп урамы, 10) менән Красноусолдан Ә.Исхаҡов (К.Маркс 12-3) отто. Красноусолдан М.Зәйнешев (Фрунзе 29/1) авария йыйылмалы булды. Төп бүләктәр – автомобиль компрессорҙарын Красноусолдан А.Насирова (Октябрь урамы, 30), Имәндәштән Ә.Түзбәков (Шишмә урамы, 2) һәм Красноусолдан Т.Вәлиева (Пугачев урамы, 53) отто. Еңеүселәрҙең барыһын да ихлас ҡотлайбыҙ, киләһе йылдарҙа ла беҙҙең менән ҡалырһығыҙ тип ышанабыҙ.\nБашҡа гәзит уҡыусыларға иһә башҡа төрлө һөйөнөслө хәбәр еткермәксебеҙ. Берҙән, “Табын” гәзитенә яҙылыу оҙайтыла. Икенсенән, 1 июлдән 10 июлгә тиклем гәзиткә яҙылыу 10 көнлөгө иғлан ителә. Ошо арауыҡта “Табын”ға осһоҙораҡ хаҡҡа (10 процент) яҙылып ҡалырға мөмкин.


“Тормош маҡсатым – яҡтылыҡҡа әйҙәргә!” » "Йәшлек" гәзите\nГазета "Йәшлек" » Конкурстар » Йәшлек гүзәле » “Тормош маҡсатым – яҡтылыҡҡа әйҙәргә!”\nРузилә Хәлил ҡыҙы Иҙелбаева булам. Миңә 16 йәш. Тәбиғәттең иң гүзәл ерендә – Күгәрсен районының Теләүембәт ауылында тыуҙым. Әлеге ваҡытта Өфө ҡалаһында Рәми Ғарипов исемендәге республика башҡорт гимназия-интернатында белем алам.\nБуш ваҡытымда бейергә, бәйләргә яратам. Бәйләгән әйберҙәремде туғандарыма, дуҫтарыма бүләк итәм.\nБәхетле булыу өсөн яратҡан эшеңде бирелеп башҡарырға кәрәк, тип һанайым. Шуға күрә киләсәктә үҙемде табип итеп күрәм. Кешеләргә һаулыҡ өләшеүсе, тормошҡа йән өрөүсе, тик изгелеккә, яҡтылыҡҡа әйҙәүсе булыу – минең тормош маҡсатым.\nӘйткәндәй, конкурста ҡатнашырға теләһәгеҙ, “Бәйләнештә” селтәрендә хәбәр яҙыу мөмкинлеге (асыҡ “личка”) булдырығыҙ. Фотоһүрәтле альбомдарҙы асыҡ, беҙ ҡарай алырлыҡ итегеҙ. Һөйгәндәрегеҙгә, дуҫ егеттәрегеҙгә “Йәшлек” гүзәле” ярышында ҡатнашыуығыҙ тураһында алдан әйтегеҙ. Ни өсөн тигәндә, ошоға бәйле үҙ-ара аңлашылмаусанлыҡ, һүҙ көрәштереү осраҡтары, хатта әрләшеү-янауҙар ҙа булып алды. Ундай егеттәр “ҡара исемлек”кә оҙатылды, ҡыҙҙары ла шул хәлгә дусар ителде.\nСығыу ваҡыты 4-02-2016, 15:03 | Ҡаранылар: 1085\nТормошта дөрөҫ юлдан атларға теләйем\nГөлшат Яубаҫарова: “Илемә кәрәкле шәхес булырға теләйем”\n«Маҡсатым – атай-әсәйемдең өмөтөн аҡлау»


“Айыҡ ауыл”дарҙа спиртлы эсемлектәр һатылырға тейешме?\n4 Август 2021, 17:02\nБашҡортостан йәмәғәтселеге “Айыҡ ауыл” республика конкурсында еңгән ауылдарҙа алкоголь һатыуҙы сикләү мөмкинлеген тикшерә.\nЙәмәғәтселәр “Айыҡ ауыл” исемен йөрөткән биләмәлә йәшәгән кешеләр сәләмәт тормош алып барырға тейеш тигән фекерҙә. Ауылдарға ингән ерҙә был ауылдың “Айыҡ” тип танылыуы һәм бында спиртлы эсемлектәр һатыу һәм файҙаланыу тыйыла тигән баннерҙар ҡуйыу кәрәк тиҙәр.\nЙыл һайын еңеүселәргә 2-нән 5 миллион һумға тиклем сертификаттар тапшырыла, урындағы халыҡ уны төҙөкләндереү өсөн тотона. Яҡшы үҙгәрештәр өсөн урындағы хакимиәттәр ҙә үҙ өлөшөн индерә. Халыҡ дәртләнеп, әүҙемләшеп ҡала.\n“Ҡыҙғанысҡа ҡаршы, айыҡ тип танылған ауылдарҙа ла спиртлы эсемлектәр һатыу һәм эсеүҙе дауам итәләр, шул иҫәптән суррогат алкоголде лә. Улай булырға тейеш түгел. Улар үҙҙәренең исеменә тура килергә һәм ысынлап та спиртлы эсемлектәрҙе ҡулланмаҫҡа тейеш”,\nтип иҫәпләй Дәүләт Думаһының VII саҡырылыш депутаты Зариф Байғусҡаров.\nУның фекере буйынса, был проблеманы ҡануниәт кимәлендә хәл итеп була. Башҡортостанда халыҡ ҡарары нигеҙендә аныҡ бер ауылда алкоголь һатыуҙы тыйыу рөхсәт ителгән закон ҡабул ителгән. Тик әлегә тиклем бер ауылда ла, шул иҫәптән “Айыҡ ауыл”дарҙа ла бындай тыйыу билдәләнмәгән.\n“Ауыл халҡы башлыса спиртлы эсемлектәр һатыуҙы тыйыу яҡлы. Араларында быға ҡаршылар ҙа юҡ түгел. Ҡайһы бер ауылдар уйлашырға һәм ҡарар ҡабул итер өсөн ваҡыт һораған”,\nБыл идеяны Бөтә донъя башҡорттары ҡоролтайы Башҡарма комитеты Президиумы ағзаһы, БДМУ профессоры, республиканың атҡаҙанған табибы Сәлиә Мырҙабаева ла хуплаған. Уның белдереүенсә, Бөтә донъя башҡорттары ҡоролтайында июндә үткән кәңәшмәлә тап ошо темаға арналған һөйләшеү булған.\n“Беҙ йәмәғәтселәргә “Айыҡ ауыл” конкурсында еңгән ауылдарҙа спиртлы эсемлектәр һатыуҙы тыйҙырыуға өлгәшеүҙе тәҡдим итәбеҙ. Төбәк законы бындай мөмкинлек бирә, тик халыҡ сходы ҡарар ҡабул итергә тейеш”,\nти Сәлиә Мырҙабаева.\nАйыҡ ауылдарҙа алкоголь һатыуҙы тыйыу буйынса закон ҡабул итерҙән алда был мәсьәләне халыҡҡа сығарып, йәмәғәт фекеренә ҡолаҡ һалыу кәрәк. Юғиһә, “Айыҡ ауыл” республика конкурсында ҡатнашырға баҙнат итеүселәр булмауы мѳмкин.


Баш ҡалала тәҡдим ителгән иң юғары эш хаҡы — 200 мең һум // Иҡтисад | новости башинформ.рф\nБаш ҡалала тәҡдим ителгән иң юғары эш хаҡы — 200 мең һум\n18:08, 2 июня 2016 Иҡтисад\nБаш ҡалала тәҡдим ителгән иң юғары эш хаҡы — 200 мең һум Фото: Олег Яровиков\nӨФӨ, 2016 йыл, 2 июнь. /«Башинформ» мәғлүмәт агентлығы, Ольга Мортазина/.\nHeadHunter эш һәм хеҙмәткәрҙәр эҙләү сайтының тикшереүҙәр хеҙмәтендә асыҡланыуынса, май айында Өфөлә тәҡдим ителгән иң юғары хеҙмәт хаҡы 200 мең һум тәшкил иткән. Баш ҡаланың эш биреүселәре уртаса 25 мең һум вәғәҙәләй. Эш эҙләүселәр иһә 33 мең һумлыҡ хеҙмәт хаҡына риза.\n«Быйыл май айы уҙған йылдарҙан бер аҙ айырыла, — тине HeadHunter сайтының матбуғат хеҙмәте етәксеһе Елана Таращук. — Әгәр быға тиклем яҙҙың һуңғы айында эш эҙләүселәрҙең һәм эш биреүселәрҙең әүҙемлеге кәмеһә, хәҙер иһә кире күренеш. Компаниялар ҙа күп кенә вакансиялар тәҡдим итә, халыҡ та эш эҙләүҙе көҙгә ҡалдырмай».\nТеги: хеҙмәт хаҡы,рекрутинг


Нимә ул ғиддәт | Әбйәлил - Абзелил\nӘбйәлил - Абзелил > Дин > Нимә ул ғиддәт?\n« Минең гүзәл динем 2\nПәйғәмбәрҙәр хаҡында »\nТүлдән ҡалмаған (бала табырға һәләтле, күреме килеп торған) ҡатын-ҡыҙ өс тапҡыр күреме килгәс кенә бүтән иргә сығырға, бүтән ир менән мөхәббәт ғәмәле үтәргә (яҡынлыҡ ҡылыу) хаҡлы.\nӘгәр күреме ай һайын йәки ике айға бер килә торған булһа ла ғиддәт осоро барыбер өс күрем тейешле.\nӘгәр ҡатын кеше иренән айырыла икән һәм айырылышыуы күреме килгән ваҡытҡа тура килә икән, был күреме ғиддәткә инмәй. Ошо күременән һуң, өс күрем килгәс кенә, ғиддәт ваҡыты сыға.\nӘгәр ниндәйҙер бер сәбәптән ҡатын кешенең күреме килмәй икән, йәки түлдән ҡалған икән, ғиддәте — өс ай һанала. Тимәк, айырылышҡандан, йәки ире вафат булғандан өс ай үткәс, бүтән иргә кейәүгә сыға ала.\nБыл хаҡта ла айырым аят бар:\n«Ҡатындарығыҙ күремдән ҡалған оло йәштә икән, әгәр уларҙың ғиддәтенән шикләнһәгеҙ, уларҙың ғиддәте — өс ай. Шулай уҡ күрем күрмәй торған (йәш) ҡатындарҙың да ғиддәте — өс ай».\nБерәй ҡатын ауырлы сағында иренән айырылһа, ундай ҡатындың ғиддәте балаһы донъяға килгәнгә тиклем дауам итә.\nТимәк, ғиддәт — ирҙән айырылған ҡатындарҙың кейәүгә сығыуҙан тыйылып торорға тейешле ваҡыты. Был ни өсөн кәрәк? Тәүге иренән буйында балаһы булып, икенсе ирҙең балаһы тип яңылыштырыуҙан (баланы ла, ирҙе лә, бүтән кешеләрҙе лә, ҡатындың үҙен дә хаталаныуҙан) һаҡлау өсөн...\nӘгәр ҡатын кешенең ире вафат була икән, уның ғиддәте — дүрт ай ҙа ун көн. Икенсе төрлө әйткәндә, ҡатын кешенең ире үлеп китһә, уның вафатынан һуң дүрт ай ҙа ун көн үтмәйенсә бүтән иргә никахланырға тейеш түгел. Шәриғәт ҡануны шундай. Уны үтәү — мотлаҡ.\nҠатын кешенең ире үлеүгә ҡарата «Ҡөрьән»дә шулай тиелгән:\n«Ир кеше үлеп, ҡатыны ҡалһа, ул ҡатын (бүтән) иргә бармайынса дүрт ай ҙа ун көн ғиддәт һаҡларға тейеш».\nӘгәр ҡатын кешенең ире үлгәндә буйында балаһы (ауырлы) булһа, бала ире үлгәндән һуң биш-алты ай үткәс тыуһа ла, бер-ике көн үткәс тыуһа ла, бала етлегеп тыуһа ла, берәй сәбәптән ваҡытынан алда (етлекмәйенсә) тыуһа ла, бала тапҡан был ҡатындың ғиддәте тулған һанала.\nҒиддәтте һаҡлау (һаҡлау тәртибе) шәриғәт ҡушҡанса үтәлергә тейеш. Был иһә фарыз ғәмәл түгел, әммә важиб һанала. Ә важиб ғәмәл тип шундай ғәмәл атала: уны үтәгән кеше — сауаплы, үтәмәгән кеше гонаһлы була.\nҒәмәлдең важиблығына ышанмаған кеше ҙур гонаһлы була...\nБына ни өсөн ғиддәт үтәмәгән ҡатын ҙур гонаһлы була. Ғиддәте тулғансы ҡатын кеше иренең йортонда торорға тейеш. Фәҡәт айырған ире (айырылышҡан ире) яуыз кеше булһа һәм уның зыян итеү ихтималы бар икән, йә малына, йә йәненә ҡул һуҙыуынан ҡурҡһа, ҡатын кеше, иренең йортонан күсеп, икенсе бер йортта йәшәй ала. Ләкин шул икенсе йортта йәшәгән сағында ла, йортонан сығып, теләһә ҡайҙа йөрөмәҫ, эргәһенә кешеләр йыймаҫ, ҡунаҡлашмаҫ. Ғиддәте тулғансы айырылған ҡатынды торлаҡ, ризыҡ, кейем-һалым, йорт кәрәк-ярағы менән тәьмин итеү — ир кешенең (бығаса никахлы ире булған кешенең) бурысы.\nҒиддәте тулғанға тиклем ҡатынын әле әйтеп үткән кәрәк-яраҡ (торлаҡ, ризыҡ, кейем-һалым) менән тәьмин итмәгән ир хәрам, золом эш ҡылған һанала һәм гонаһҡа тарый.\nӘгәр ҡатын кешенең ире үлеп, ғиддәт ваҡыты икән, уға кәрәк-кәрәкмәҫ йомошҡа сығып йөрөү тейешле түгел. Әммә ире үлеү сәбәпле ғиддәт һаҡлаусы ҡатындың туҡланыу, кейем-һалым хәстәрләү кеүек эштәре була. Был бурыс ғиддәт һаҡлаусы ҡатын иңенә төшә. Шуға күрә лә көн итеү, тамаҡ туйҙырыу, аҙыҡ-түлек әҙерләү өсөн йортонан сығып, эшләп йөрөү рөхсәт ителә уға.\nТалаҡ менән талаҡ ҡылмай айырылған һәм ирҙәре үлгән ҡатындар, ғиддәт һаҡлағанда, кейенеп яһаныуҙан, хматурланып биҙәнеүҙән тыйылырға һәм ҡайғылы кеше хәлендә өйөндә баҫылып ултырырға тейеш.\nЙөклө (ауырлы) ҡатындар\nҠатындарҙың ауырлы сағы, шәриғәт буйынса иң аҙы 6 ай һанала. Ҡыҙ (ҡатын) кеше тормошҡа сығып, алты айҙан һуң бала тапһа, шәриғәт буйынса, уның балаһы шул никахлашҡан иренән һанала.\n«Ҡөрьән»дә: «Баланың әсә ҡарынында булыуы менән (тыуғас) имеҙеүҙе ташлатыу ваҡыты — (йәмғеһе) 30 ай», — тип әйтелгән.\nИкенсе бер аят: «Баланы имсәктән айырыу сиге — ике йыл», — тиелгән. Ошо ике аяттан шул аңлашыла: баланы ике йыл, йәғни 24 ай, имеҙергә кәрәк. Ә утыҙ айҙан 24 айҙы алһаң 6 ай ҡала. Шул алты ай — әсә ҡарынында булған ваҡыт иҫәпләнә. Бына ни өсөн ғалимдар баланың әсә ҡарынында (әсә буйында) булыу ваҡыты — кәмендә 6 ай, тип билдәләгән.\nБаланың әсә ҡарынында (әсә буйында) булыуының иң күп ваҡыты — 2 йыл. Шуға күрә ҡатын кеше ире үлгәндән һуң ике йыл үткәс, бала тапһа, шәриғәт буйынса уның балаһы үлгән иренән һанала һәм атаһының малынан был бала мираҫ алырға хаҡлы.\nПәйғәмбәребеҙҙең, ғәләйһис-сәләм, бер хәҙисендә: «Бала әсәһенең ҡарынында ике йылдан да артыҡ ятмаҫ», — тиелгән. Бынан да шул аңлашыла. Бала әсә ҡарынында ике йылға ҡәҙәр ята ала, әммә ике йылдан да ашыу ятмай.\nБаланың алты айлыҡ булып, йәки әсә ҡарынында ике йыл ятып тыуыуы ихтимал. Әммә ундай хәлдәр бик-бик һирәк осрай. Күпселектә (ғәҙәттә) бала 9 айҙан йәки ун айҙан, ун бер айҙан донъяға килә, Аллаһтың бирмешенән. Әгәр берәй ҡатын алты айлыҡ бала тапһа, йәки балаһын буйында ике йыл йөрөтөп тапһа, уны ғәйбәтләргә хаҡыбыҙ юҡ. Әгәр ҙә ул ҡатындың балаһы иренән булып, уны кем дә кем яңылышлыҡ менән ғәйепләй икән, ғәйепләүсе кеше оло гонаһҡа бата, Аллаһ һаҡлаһын!\nӘгәр берәй ҡатындың ире вафат булһа, ире үлгәндән һүтң ике йыл тулғас, бала тапһа, балаһы донъяға килгәнгә тиклем, «Ғиддәтем тулды», — тип әйтмәгән булһа, уның балаһы шул үлгән иренән һанала.\nӘгәр берәй ҡатын иренән айырылһа, талаҡ ҡылғандан һуң (айырылғандан һуң) ике йыл тулырҙан алда бала тапһа, был бала тәүге (әле айырылған) иренән һанала.\nӘгәр берәй ҡатындың ире үлгән булһа, һәм: «Ғиддәтем тулды», — тигәненән һуң алты ай үткәс, бала тапһа, был баланың донъяға килеү ваҡытында иренең үлеүенә ике йыл тулмаған булһа ла, ул бала ҡатындың вафат булған иренән һаналмай.\nҒидәттә бәхәсле мәсьәләләр\nБерәй ҡатын иренән айырылһа (талаҡ әйтеп), талаҡ ҡылғандан (айырылышҡандан) һуң ике йыл тулыр алдынан бала тапһа, ошо бала был ҡатындың тәүге (әле айырылышҡан) иренән һанала. Ир кеше: «Был минең балам түгел!» — тип танһа ла, уның һүҙе хаҡ һаналмай (уның баланы танымауы иҫәпкә алынмай). Әгәр был ҡатын ире менән айырылышҡандан (талаҡ ҡылғандан) һуң ике йыл үткәс, бала тапһа, был бала тәүге (айырылған) иренән тип иҫәпләнмәй. Ире: «Был— минең балам!» — тип, дәғүә итһә генә бала уныҡы иҫәпләнә.\nБерәй ҡатын талаҡ ҡылғандан (айырылышҡандан) һуң ғиддәте тулғанын бер кемгә лә әйтмәгән булһа, айырылышыуҙарына ике йыл тулғандан һуң бала тапһа, ул бала ҡатындың тәүге (әле айырылышҡан) иренән, тип һанала. Был ваҡыт эсендә ирҙең ғиддәт осоронда ҡатыны менән яҡынлыҡ ҡылған (мөхәббәт ғәмәле үтәгән) тип иҫәпләп, ир кеше талаҡтан ҡайтҡан (айырылышыуы ғәмәлдән сыҡҡан) иҫәпләнә һәм ҡатыны уның өсөн хәләл була (үҙенең хәләл ефете һанала).\nИр кеше: «Был бала минеке түгел, ғиддәт ваҡытында был ҡатын (айырылышҡан ҡатыны) менән яҡынлыҡ ҡылманым (мөхәббәт ғәмәле үтәмәнем)», — тип дәғүәләшһә лә, уның һүҙенә иғтибар ителмәҫ (уның әйткәненә ышаныу тейеш түгел). Барыбер был ҡатын — шул ирҙең ҡатыны, бала шул уҡ ирҙең балаһы һанала.\nӘгәр талаҡ ҡылғандан һуң (айырылышҡандан һуң) айырылған ҡатын ике йыл тулмаҫ элек бала тапһа, бала тәүге (айырылышҡан) иренеке иҫәпләнә. Әммә ҡатын был ирҙеке һаналмай. Сөнки айырылышҡандар, айырылышыуҙар ын икеһе лә таный. Балаһы тыуғас, ғиддәте тулғанға иҫәпләнә һәм был ҡатын бүтән бер иргә кейәүгә сыға ала.\nӘгәр бындай саҡта бала әсәһенең буйында оҙаҡ тороп тыуған булһа ла ҡатын: «Был бала тәүге (айырылышҡан) иремдән түгел!» — тип, өҙөп кенә һәм ҡәтғи итеп әйтһә, уның һүҙенә ышаныу кәрәк була. Бала был ҡатындың тәүге иренән (айырылышҡан иренән) һаналмай. Был ҡатынды зина ҡылыусы тип ғәйепләү тейешле һәм зинасы хөкөмөнә тарттырыла.\nӘсә ҡарынында тейешлеһенән артығы менән ҡалыусылар\nӘсә ҡарынында бала тыуырҙай булһа туғыҙ ай ҡала.\nАйырым осраҡтарҙа ете ай үткәс тыуыусы балалар ҙа аҙ түгел. Шәриғәт белгестәре иҡрар ҡылғанса, хатта алты ай әсә ҡарынында ҡалып, донъяға сығып һау-сәләмәт ҡалыу ҙа ғәжәйеп булһа ла — мөмкин нәмә. Әммә туғыҙ айҙан артыҡ әсә ҡарынында ҡалыусылар ҙа булған икән. Шулар араһында:\n- Суфьян ибн Хәййән, әсәһенең ҡарында дүрт (!) йыл буйына ҡалған,\n- Мөхәммәд ибн Ғабдуллаһ ибне Хәсән әд — Даххәк ибн Мүзәхим, әсәһенең ҡарынында унбиш ай ятҡан,\n- Яхья ибн Ғәли ибн Джәбир әл — Бәғәуи, шулай уҡ унбиш ай буйына ҡарында ҡалған,\n- Сәлман әд — Дәххәк, әсәһенең ҡарынында ике йыл буйына ҡалған.\nБашҡортса дини календарь 2004 йыл\nЭта запись написана автором Назир Сабитов, 17.11.2020 в 22:12, и размещена в категории Дин. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


Танылды Бурысы - Өлгөһө, Мәҫәлән, word һәм PDF - Франция онлайн юристар!\nФранция онлайн юристар!\nТанылды Бурысы - Өлгөһө, Мәҫәлән, word һәм PDF\nБыл бурыс булып танылған документ, документтар буйынса, бер кеше (йәки бер-нисә кеше), бурыслы тип атала, башҡа кеше аҡса бурыстарҙың рәсми танылған, кредитор тип атала\nШулай итеп, танылыу бурысы барлығын дәлилләргә мөмкинлек булдырыу бурысы.\nЫсынлап та, бурыстарын танырға, факттарҙы инҡар итә алмай шул бурыслы, тейеш тип, уны аҡса кредитор.\nНиндәй бурыстары булған кешеләр файҙалана ала танырға, уларҙы башҡа (бер нисә йәки башҡа) аҡса килергә тейеш.\nҮҙ бурысын сығанағы таба ала: бурысты яҙылырға тейеш булып танылды. Юридик әһәмиәткә эйә бурысы булып танылды ғына, был документҡа ҡул ҡуйырға бурыслы, тейеш, һәм ул түбәндәге элементтарҙы үҙ эсенә ала: әммә, танырға мәғлүмәт бурыстар менән генә сикләнә алмай, алда ҡарап.\nБәлки, уны, мәҫәлән, ҡаралған шарттарға ярашлы, әгәр билдәле бер сумма йәки ҡулланылырға тейеш булған сумманы ҡайтарырға тейеш булған өсөн маҡсат менән улар кредиторҙарҙың.\nӘгәр был суммаға 760 кредит һәм евро артҡан, һалым органдары формаһы аша белдерә CERFA йәғни кредит булырға тейеш. 2062 - Ғариза кредит тураһында килешеү төҙөй Кәрәк күҙҙәр, кәм тигәндә, ике дана тапшырырға бурыслы кредитор һәм (йәки бурыслы донъяларҙы өсөн бурыслы һәр осраҡта). Иғтибар, донъяларҙы бурыслы булған осраҡта, хәмитовтың был һуңғы кредитор алдында яуаплы була. Тимәк, һәр береһе хоҡуҡлы бурыслы кредитор талап итә, түләү суммаһы, әгәр башҡа түләүҙәр алмай, йөктө кем түләй, ҡайтҡас, һуңынан башҡа бурыслылар менән, ҡаплау өсөн өҫтәмә аҡса ала.\nИҫкәрмә: Әгәр ҙур сумма, йәғни физик берәмектәр араһында иң яҡшы договору займа ҡулланыла.\nЙәки һеҙ һорауҙарына адвокат яуап биреү башланғысы һеҙгә ярҙам итә ала. Йыл аҙағына был документ варианты тәҡдим ителде. Һеҙ формаһын тултырырға Документтарҙы әҙерләп, һеҙҙең күҙҙәр, һеҙҙең яуап була.\nЯҙыу хоҡуғына: билдәләмә, һалым, күсемһеҙ милек\ningyenes jogi tanácsadás a neten vagy telefonon: kérdés, ingyenes ügyvéd\n© 2021 Франция онлайн юристар!


Республикала 1 ғинуарҙан 26 турист һәм балыҡсы юғалған\n13 Ғинуар 2020, 11:22\nБашҡортостан Республикаһының Авария-ҡотҡарыу хеҙмәте\nӨФӨ, 2020 йыл, 13 ғинуар. /«Башинформ» мәғлүмәт агентлығы/. Башҡортостанда 1 ғинуарҙан 112 системаһына юғалған туристар һәм балыҡсылар тураһында туғыҙ хәбәр теркәлгән. 25 граждан табылған, 12 ғинуарҙа Белорет районында юғалғанын эҙләү дауам итә. Был хаҡта Ғәҙәтттән тыш хәлдәр буйынса дәүләт комитеты етәксеһе Фәрит Ғүмәров белдерҙе.\nАғымдағы аҙнала һыу объекттарында юғары әҙерлек режимы иғлан ителде – суҡындырыу йолаһына әҙерлек башлана. Байрам йәкшәмбе, 19 ғинуарҙа, була. Башҡортостан башлығы Радий Хәбиров муниципалитет башлыҡтарына һыу ҡойоноу өсөн хәүефһеҙ урындар әҙерләүҙә уларҙың яуаплы булыуҙары тураһында әйтте.


Онлайн Слот безлимитный бонус был Короле емеш-еләк | £5 + £Бушлай 225\nИндереү Ҡәтғи Рәүештә Слот Уйын Автоматтары Казино Онлайн Слот Безлимитный Бонус!\nОнлайн Слот Башҡа Бонусы Биттән Депозит King Казино Сент-Джеймс. Джон-Бәләкәй. ҡаты уйын автоматтары һәм казино.\nТикшерегеҙ Слот Короле Емеш-Еләк, Теркәлергә һәм уйнарға казино һәм уйын автоматтары ты бушҡа!\nҠаты Слот Casino-был казино онлайн, ул завоевала популярлығы арҡаһында үҙенең оло коллекцияһын слотов һәм уйындар менән бергә щедрое бонусы слот. Казино поощрения һәр яңы уйынсыһы күләмендә £5 Онлайн Слот Безлимитный Бонус эште башлар өсөн, үҙ уйын сессияны теләсә ҡайһы уйын, автомат һүтеп йыйҙылар, ул улар тели. Уйынсылар, улар аша теркәлә оператор лары был осраҡта мобиль версияһын казино, шулай уҡ аласаҡһыҙ £5 мобиль слот безлимитный бонус менән бер рәттән, эксклюзивный бонус слот мобиль. Мобиль айланмалар, совместных менән ҡаты Слот Алма казино, Android айланмалар һәм BlackBerry һ. б..\nЕмеш-Еләк Короле Тәҡдим Итә Slots Бик яҡшы акция һәм бонустар аласаҡһыҙ, бушҡа £5 + Тиклем £225 өсөн бонус депозит!\nБигерәк тә юҡҡа слотов казино был киҫкен Слот\nСөнки уйынсылар ла эшләргә тейеш һис тә башланғыс депозиттар өсөн уйындар 140+ уйын автоматтары, һәм урынға алһын алырға £онлайн 5 Слот безлимитный башта бонус, шуға бәйле рәүештә, уларҙы " тип атайҙар безлимитный слот. Ваҡыт юҡ уйынсылары ине вознаграждение был слот бушлай бонус депозит талап ителмәй, улар аҡса эшләй ала тағы ла күберәк аҡса яһап, һәр береһендә яҡшы итеп буласаҡ депозиты. Беренсе өс депозита зарабатывать уйынсылар тиклем £әлеге 200 аҡса бонустар.\nЯҡшы бушлай бонус Слот залогһыҙ был киҫкен Слот!\nБынан тыш, бонусы слот, уйынсылар уҡ алырға ҡулдағы аҡса кире өсөн юғалтыу һәм слот джекпот бонусы уйындар, шулай уҡ. Уйынсылар ҡуллана ала, үҙ бушлай £5 Онлайн Слот Безлимитный Бонус уйын өсөн классик слот Reel, уйын автоматтары, фирменный слот-бонусы слот ла индереп, прогрессив слот бушлай онлайн. Бар шулай уҡ ҙур суммалар наличных сит ил аҡсаһы, улар утарға була " прогрессив слот бушлай бонус джекпот.\nУйынсылар ғына Слот мобильном казино һеҙгә эксклюзив коллекцияһын бонус слот мобиль. Улар шулай уҡ мөмкинлеген ала итеү аша түләүҙәр Мобиль, башҡа кәрәккәне переключаться был өҫтәл браузеры. Уйынсылар ала һорауҙар бирә һәм ярҙам һорап мөрәжәғәт итергә уңайынан, онлайн-Соты безлимитный бонус бушлай йәки уйын автоматтары аша сат, телефоны һәм <url> электрон почта адресы.\nӨҫтөнлөктәр Бушлай Слотов Был Казино Ҡаты Слот\nБыл казино слот тәҡдим итә һәм уйындары.\nБар шулай уҡ бик күп, бик отошло уйын автоматтары менән бонус джекпот.\nПрограммала тәьмин итеү playtech гарантия үрге юғары сифатлы уйын һәм графика тауыш.\nҠаты Слот казино эйә гап-рәт-рәт " навигация сайт булараҡ, ҡулланыусылар өсөн Интернет һәм мобиль казино.\nУйнарға Мобиль Слот, Безлимитный Бонус & Аҡса Эшләп, Күберәк Аҡса!\nОнлайн Слот безлимитный бонус башында уйнар гарантия, тип уйынсылары яҡшы итеп мотивировать. Ул шулай уҡ ярҙам итә, уларға башларға аҡса эшләргә туранан-тура хәҙер кереткәнсе, хатта эшләргә депозиты был казино, нимә мәжбүр итә, уларҙың ышанырга, уға күберәк.


Стәрлебашта яңы ҡоҙоҡ сафҡа инде\nУл район үҙәгененең яртыһынан ашыу өлөшөн эсәр һыу менән тәьмин итә. Башҡа урамдарға ла торбалар һалынғас ауыл тулыһынса ошо сығанаҡҡа тоташтырыласаҡ.\nҠоҙоҡ элекке йыл уҡ әҙер булған, тик кәрәкле селтәрҙәр булмау сәбәпле, уны сафҡа индереү бер аҙ тотҡарланған. Быйыл биш саҡрым торбалар һалынғас ауылға таҙа, яҡшы сифатлы һыу биреү мөмкинлеге тыуа. Иҫке ҡоҙоҡта иһә ул 10 тапҡырға тиерлек ҡатыраҡ, өҫтәүенә, нитраттарға бай була. Шуға ла сифатлы эсәр һыу көн талабы ине тип билдәләй район халҡы. Улар һыу баҫымының артыуын да билдәләй.


Һеҙ бында: БДУ » Баш Бит » Университет тураһында » Институттар һәм факультеттар » Биология факультеты » Кафедралар » Зоология кафедраһы » Хеҙмәткәрҙәр\nВазифаһы: кафедра мөдире, профессор\n- умыртҡаһыҙҙар зоологияһы;\n- тупраҡ зоологияһы;\nПедагогик эш стажы: 1973 йылдан алып\nБиографик белешмә: 1971 йылда Башҡорт дәүләт университетының биология факультетын тамамлаған. 2006 йылда “Рәсәйҙең һәм уның эргәһендәге территорияларҙың мәмерйәләрендә йәшәүсе коллемболалар (Collembola)” темаһына кандидатлыҡ диссертацияһын яҡлай. 03.00.16 – экология специальносы.\nҒилми тикшеренеү өлкәһе: Рәсәй мәмерйәләренең фаунаһы. Мәмерйәләрҙә йәшәүсе коллемболалар (Tomoceridae һәм Hypogastruridae ғаиләләре).\nНаградалары һәм званиелары: Рәсәй Федерацияһы Мәғариф министрлығының Юғары профессиональ белем биреүҙең почетлы хеҙмәткәре (2009).\n1990 йылдан алып Халыҡ-ара биоспелеология союзы ағзаһы.\nБаҫылып сыҡҡан ғилми хеҙмәттәре һаны 80-дән ашыу.\nБаянов Мөкамил Ғаязетдин улы\n- умыртҡалылар зоологияһы;\n- паразитология нигеҙҙәре.\nПедагогик эш стажы: 1958 йылдан алып\nБиографик белешмә: 1952 йылда Башҡорт ауыл хужалығы институтының ветеринария факультетын тамамлай; 1952-1955 йылдарҙа Мәскәү ветеринария академияһында аспирантура; 1956 йылда кандидатлыҡ диссертацияһын яҡлай. “Көньяҡ Урал һыу экосистемаларында гельминттар” темаһына докторлыҡ диссертацияһы Башҡорт дәүләт университетының зоология кафедраһында башҡарыла, 1983 йылда Мәскәүҙә К.И.Скрябин исемендәге Бөтә Союз гельминтология институты советында яҡлана.\nСпециальносы: 03.00.19 – паразитология, гельминтология.\nҒилми йүнәлештәре: Көньяҡ Урал гидробионттары – һыу-һаҙ ҡоштары, амфибиялар, балыҡтар һәм умыртҡаһыҙ хайуандарҙың гельминттары; төрлө типтағы һыу ятҡылыҡтары менән һыу ағымдарында йәшәгән бентик организмдар фаунаһы; Башҡортостан Республикаһының орнитофаунаһы; Башҡортостан Республикаһында хайуандарҙың һирәк төрҙәре.\nНаградалары һәм званиелары: “Эштәге яҡшы уңыштары өсөн” знагы (1978), ”Рәсәй Федерацияһы Мәғариф министрлығының Юғары профессиональ белем биреүҙең почетлы хеҙмәткәре (2000), Урман рыцары (2005).\nБР Фәндәр академияһының биология бүлеге һәм БДАУ диссертацион советы ағзаһы.\nБаҫылып сыҡҡан ғилми хеҙмәттәре һаны 180-дән ашыу, шул иҫәптән 4 монография авторҙашы.\nМаматов Әнүәр Фаризун улы\n- хайуандар экологияһы;\n- промысел хайуандары биологияһы.\nПедагогик эш стажы: 1970 йылдан алып\nБиографик белешмә: 1964 йылда Башҡорт дәүләт университетының биология факультетын тамамлаған. 1967-1970 йылдарҙа Ҡазан биология институтында аспирантура; 1973 йылда Ҡазан дәүләт университетында “Башҡорт АССР-ында һыу ҡоштарын ҡулланыуҙың биологик тәү шарттары” темаһына кандидатлыҡ диссертацияһын яҡлай; “Көньяҡ Уралдың һыу ҡоштары” темаһына докторлыҡ диссертацияһы Ҡазан дәүләт университетында 2006 йылда яҡлана. Специальносы 03.00.016 – экология һәм 03.00.032 – биологик ресурстар.\nҒилми йүнәлештәре: Популяциялар фаунаһы, динамикаһы һәм продуктивлығы, ҡоштарға кешенең йоғонтоһо (һыу эргәһе биоценоздарында ҡаҙ һымаҡтар, сыпҡайҙар, аҡсарлаҡтар, көйөлдөләр һәм турғайҙар).\nНаградалары һәм званиелары: БР Мәғариф отличнигы (2006), Рәсәй Федерацияһы Мәғариф министрлығының Юғары профессиональ белем биреүҙең почетлы хеҙмәткәре (2006).\nМ.А.Мензбир исемендәге орнитология ойошмаһы ағзаһы.\nБаҫылып сыҡҡан ғилми хеҙмәттәре һаны 300-ҙән ашыу, шул иҫәптән 11 монография авторы һәм авторҙашы.\nБиккинин Рәшит Фәйзулла улы\n- үрсеү һәм үҫеш биологияһы;\n- балыҡсылыҡ нигеҙле ихтиология;\nПедагогик эш стажы: 1980 йылдан алып\nБиографик белешмә: 1973 йылда Башҡорт дәүләт университетын тамамлаған. 1976-1980 йылдарҙа Күл һәм йылға хужалығы буйынса дәүләт ғилми-тикшеренеү институтында (ГосНИОРХ) аспирантура; “Башҡортостан һыу ятҡылыҡтарының климатына яраҡлашҡан ала балыҡтың морфо-экологик характеристикаһы һәм уны рациональ ҡулланыу” темаһына кандидатлыҡ диссертацияһы.\nСпециальносы 03.00.10 – ихтиология.\nҒилми йүнәлештәре: Көньяҡ Уралдың төрлө интенсивлыҡта антропоген йоғонто аҫтында булған төрлө типтағы һыу ятҡылыҡтарында һәм һыу ағымдарында балыҡ үрсетеү экологияһы һәм иҫәп динамикаһы.\nБаҫылып сыҡҡан ғилми хеҙмәттәре һаны 50-нән ашыу.\nДьяченко Иван Пантелеевич\n- эволюция теорияһы;\nПедагогик эш стажы: 1968 йылдан алып\nБиографик белешмә: 1964 йылда Башҡорт дәүләт университетының биология факультетын тамамлаған. 1964-1968 йылдарҙа Ҡазан дәүләт университетында аспирантура; 1969 йылда Ҡазан дәүләт университетында “Куйбышев һыуһаҡлағысында сазан үҫтереү буйынса Кайбицк ыуылдырыҡ үрсетеү хужалығының эшмәкәрлегенә анализ” темаһына кандидатлыҡ диссертацияһын яҡлай.\nҒилми йүнәлештәре: Балыҡтар экологияһы, фаунаһы; микроэволюция проблемалары.\nНаградалары: Рәсәй Федерацияһы Мәғариф министрлығының Юғары профессиональ белем биреүҙең почетлы хеҙмәткәре (2001).\nБаҫылып сыҡҡан ғилми хеҙмәттәре һаны 100-ҙән ашыу.\nХәбибуллин Винер Фәрит улы\n- хайуандарҙың үҙҙәрен тотоуының биологик һәм психологик нигеҙҙәре;\n- умыртҡалыларҙың сағыштырма анатомияһы.\nПедагогик эш стажы: 1998 йылдан алып\nБиографик белешмә: 1996 йылда Башҡорт дәүләт университетының биология факультетын тамамлаған. 2000 йылда Екатеринбургта РФА Урал ғилми үҙәгенең Үҫемлектәр һәм хайуандар экологияһы институтында (ИЭРиЖ) “Башҡортостан Республикаһының һөйрәлеүселәре” темаһына кандидатлыҡ диссертацияһын яҡлай.\nСпециальносы 03.00.08 – зоология.\nҒилми йүнәлештәре: Көньяҡ Уралда һөйрәлеүселәрҙең фаунаһы һәм таралыуы; Һөйрәлеүселәрҙең зоогеографияһы, экологияһы һәм этологияһы; Һөйрәлеүселәрҙең гельминттары.\nНаградалары: 6 тапҡыр Башҡорт дәүләт университетының Ғилми советы стипендиаты. В.Потанин исемендәге фонд стипендиаты (2006).\n2000 йылдан алып А.М.Никольский исемендәге Рәсәй герпетология ойошмаһы ағзаһы.\nБаҫылып сыҡҡан ғилми хеҙмәттәре һаны 60-тан ашыу.\nЙомағолова Гөлдәр Рәшит ҡыҙы\n- региональ паразитология;\n- хайуандар экологияһы.\nПедагогик эш стажы: 1994 йылдан алып\nБиографик белешмә: 1993 йылда Башҡорт дәүләт университетының биология факультетын тамамлаған. 2000 йылда Башҡорт дәүләт аграр университетында “Көньяҡ Урал амфибияларының гельминттары” темаһына кандидатлыҡ диссертацияһын яҡлай.\nСпециальносы 03.00.19 — паразитология, гельминтология.\nҒилми йүнәлештәре: Көньяҡ Уралда ер-һыу хайуандарының фаунаһы һәм таралыуы; ер-һыу хайуандарының зоогеографияһы, экологияһы һәм этологияһы; ер-һыу хайуандарының гельминттары.\nБаҫылып сыҡҡан ғилми хеҙмәттәре һаны 20-нән ашыу.\n- палеонтология нигеҙҙәре.\nБиографик белешмә: 1980 йылда Башҡорт дәүләт университетының биология факультетын тамамлаған. 1982-1986 йылдарҙа СССР Фәндәр академияһы Башҡортостан филиалының Геология институтында аспирантура; 1997 йылда Екатеринбургта РФА Урал ғилми үҙәгенең Үҫемлектәр һәм хайуандар экологияһы институтында (ИЭРиЖ) “Көньяҡ Уралдың Көнбайыш һырты менән Башҡортостандың Урал алды плейстоцены һәм голоценында ваҡ һөтимәрҙәр” темаһына кандидатлыҡ диссертацияһын яҡлай.\nҒилми йүнәлештәре: Көньяҡ Урал регионының һуңғы кайнозойында (плиоцен, плейстоцен, голоцен) ваҡ һөтимәрҙәр фаунаһы.\nбиология фәндәре кандидаты,\nБашҡорт дәүләт университетының уҡытыу-ғилми музейы мөдире,\nЗоология кафедраһының өлкән уҡытыусыһы.\nТүбәндәге йәмәғәтселек ойошмаларының ағзаһы:\n1. Башҡортостан республика орнитология йәмғиәте (БРОО). “Общественные ресурсы образования” (М.: МСоЭС нәшриәте, 2003, 304 б.) белешмәһе исемлегенә индерелгән.\n2. Рәсәйҙең Ҡоштарҙы һаҡлау союзының Башҡортостан бүлексәһе (БО СОПР);\n3. Мәскәү тәбиғәтте һынаусылар йәмғиәтенең Башҡортостан бүлексәһе (БО МОИП). Был йәмғиәткә 7 биология фәндәре докторы һәм медицина фәндәре докторы (улар араһында 3 академик һәм 1 ағза-корреспондент), 5 биология фәндәре кандидаты, Башҡортостандың йәмәғәтселек эшмәкәрҙәре һәм студенттар ингән.\n2006 йылдан РФА Экология һәм эволюция проблемалары институтының Үҙәк Рәсәй Тәбиғәт музейының (МПЦР) Кураторҙар советы ағзаһы.\n150-нән ашыу ғилми мәҡәлә баҫтырған (шуларҙың 14-е ВАК тарафынан докторлыҡ диссертациялары өсөн тәҡдим ителгән баҫмаларҙа), 3 монография, 3 уҡыу әсбабы, уның тарафынан “Ҡоштарҙың морфометрик параметрҙарын регистрациялау журналы” төҙөлгән һәм баҫтырылған, республиканың хайуандар донъяһы тураһында фильмдар төшөрөлгән (уларҙың 4-һе 2001-2004 йылдарҙа республика һәм регион-ара күргәҙмәләрҙә беренсе урындарҙы яуланы, 3-һе 2005 йылда Ханты-Мансийскиҙа халыҡ-ара кинофестивалдә ун иң яҡшы фильмдар иҫәбенә индерелде, бер фильм 2009 йылда “Фән – йәмғиәткә” (“Наука – обществу”) бөтә Рәсәй конкурсында беренсе урынға сыҡты, бер фильм 2010 йылда ошо уҡ конкурста “Тамашасы һөйөүе”н яуланы). БР һөтимәрҙәре буйынса электрон әсбап төҙөгән. Кандидатлыҡ диссертацияһын яҡлаған.\nӨс инновацион проект БР Промышленность министрлығы тарафынан ҡабул ителгән һәм теркәлгән. 4 патент һәм 3 грант буйынса эштәр бара, шуларҙың Америка патенты регистрация үткән.\nВ.А.Валуевтың хеҙмәте 6 миҙал (1 алтын, 3 көмөш, 2 бронза), 1 орден, 30 диплом (1 дипломға Фән һәм инновациялар буйынса федераль агентлыҡ етәксеһе С.Н.Мазуренко, 4 дипломға Рәсәй Федерацияһы ауыл хужалығы министры А.В.Гордеев ҡул ҡуйған), 8 грамота һәм 5 рәхмәт хаты менән билдәләнгән.\nмузейҙың фонды һәм экспозицияһы өсөн материалдар туплау маҡсатында республика буйлап 240 тирәһе экспедиция, поляр түңәрәк артына бер экспедиция ойошторолған;\n125 ҡош төрҙәренең ҡауырһындарынан торған уникаль, Рәсәйҙә берҙән-бер коллекция тупланған. Был коллекцияла 180 мең ҡауырһын иҫәпләнә;\nҡауырһындарҙы идентификациялау эштәре алып барыла;\nйыл һайын түбәндәге ғилми мәҡәләләр йыйынтыҡтары сығарыла:\n“Башҡортостан орнитология хәбәрҙәре”, “Башҡортостан Республикаһының һирәк һәм юғалып барған хайуандары һәм үҫемлектәре (Башҡортостан Республикаһының Ҡыҙыл китабын алып барыу материалдары)”, “Башҡортостан Республикаһының флораһы һәм фаунаһы материалдары”.\nХәҙерге ваҡытта музей фезеринг буйынса уҡытыу алып барылған Рәсәйҙәге өс ойошманың береһе. Ә авиарий бик һирәк осрай торған, юғалып барған ҡоштарҙың генофонды һаҡланған республикала берҙән-бер урын. Бында тиҫтәләгән шундай ҡош реабилитацияланған һәм иреккә сығарып ебәрелгән. Улар иҫәбендә, мәҫәлән, һирәк осраған аҡ торна (стерх) бар.\nТел/факс (347) 299-96-56. E-mail: ValuyevVA@mail.ru\n- һыу экосистемалары экологияһы;\nПедагогик эш стажы: 1999 йылдан алып\nБиографик белешмә: 1997 йылда Башҡорт дәүләт университетының биология факультетын тамамлаған.\nҒилми йүнәлештәре: Көньяҡ Уралдың төрлө типтағы һыу объекттары бентофаунаһы.\nБаҫылып сыҡҡан ғилми хеҙмәттәре һаны 30-ҙан ашыу.\nСабитова Римма Зөлфир ҡыҙы\n- үрсеү һәм үҫеш биологияһы.\nПедагогик эш стажы: 2005 йылдан алып\nБиографик белешмә: 2004 йылда Башҡорт дәүләт университетының биология факультетын тамамлаған.\nҒилми йүнәлештәре: Көньяҡ Уралдың төрлө типтағы һыу объекттарының зоопланктоны.\nБаҫылып сыҡҡан ғилми хеҙмәттәре һаны 15-тән ашыу.\nКафедраның ярҙамсы персоналы\nӨлкән лаборант Шевченко Александр Михайлович – зоология кафедраһы аспиранты.\nЯковлева Алла Павловна\nКолоскова Анастасия Сергеевна\nРәхмәтуллина Әлфинур Айнур ҡыҙы


Хәбәрҙәр: Украина парламенты спикер һайларға һәм премьерҙы раҫларға тырыша.\nУкраина парламенты спикер һайларға һәм премьерҙы раҫларға тырыша.\nУкраина парламенты бөгөн яңы спикер һайларға, премьер- министр посына Николай Азаров кандидатураһын раҫларға тырышып ҡараясаҡ. Көнэлгәре Юғары Раданың яңы саҡырылышының тәүге ултырышында, төрлө сәйәси көстәр араһындағы етди фекер айырымлыҡтары арҡаһында, быны тормошҡа ашыра алманылар. Ул саҡта эш хатта талаш, бәрелеш, трибунаны һәм президиумды ҡамауға барып етте.\nОппозициянан һайланған, әммә оппозиция фракцияһына инмәгән депутаттар Александр һәм Андрей Табаловтарҙы, һатлыҡ йәндән ҡыҙҙырып, ултырыштар залынан ҡыуып сығарҙылар. “Азатлыҡ”фирҡәһе парламентарийҙары айырыуса ныҡышмалылыҡ күрһәтте, Рада бинаһы янындағы ҡойманы ла яндырып ҡуйҙылар. Уларҙың фекеренсә, халыҡ өсөн парламентҡа юл асыҡ булырға тейеш.\nКүкрәктәре менән ғәҙеллек һағына баҫырға яратҡан “Фемен”хәрәкәтенең әүҙем ағзалары ла күләгәлә ҡалманы. Был юлы улар, һөжүмгә күсеп, парламент бинаһына үтеп инергә маташты, әммә милиция уларҙың юлын бүлде.


23 Ғинуар , 15:25\n“Ғинуар айында ғына биш йәш ҡыҙ һау-сәләмәт тыуған балаһын ҡалдырып китте, уларҙың икәүһе – башҡорт. ҠАЙҘА БАРА БЫЛ ДОНЪЯ? ТУЛЫҺЫНСА БЫСРАҠҠА БАТҠАНБЫҘ ТҮГЕЛМЕ?\nХОҘАЙ ТАРАФЫНАН ПƏЙҒƏМБƏР ЕБƏРЕЛМƏҪ ЭЛЕК ЕРҘƏ АҘҒЫНЛЫҠ ХАКИМЛЫҠ ИТКƏН. АТА – УЛДЫ, ИНƏ ҠЫҘҘЫ БЕЛМƏГƏН. КЕШЕЛƏР ХАЙУАН РƏҮЕШЛЕ ЙƏШƏГƏН. ҒАИЛƏ КЕҮЕК ИЗГЕ ТӨШӨНСƏ БУЛМАҒАН. ИРҘƏР ҘƏ, ҠАТЫНДАР ҘА КЕМ ТУРА КИЛƏ, ШУНЫҢ МЕНƏН ЕНСИ ЯҠЫНЛЫҠ ҠЫЛҒАН, ХАТТА БЕР ЕНЕС ВƏКИЛДƏРЕНЕҢ БƏЙЛƏНЕШЕ ЛƏ КИҢ ТАРАЛҒАН. БАЛАЛАРҘЫҢ ДА КЕМДƏН ТЫУҒАНЫН БЕЛМƏГƏНДƏР. УЙЛАП ҠАРАҺАҢ, БЕҘҘЕҢ БӨГӨНГӨ ЗАМАН ДА АНА ШУЛ БЫУАТТАР ТӨПКӨЛӨНДƏГЕ ВАҠИҒАЛАРҒА ҮТƏ НЫҠ ОҠШАҒАН. ХƏҘЕР ҘƏ НИКАХҺЫҘ КИЛЕШ ИРЛЕ-ҠАТЫНЛЫ БУЛЫУ ТƏБИҒИ КҮРЕНЕШКƏ ƏЙЛƏНДЕ, ХЫЯ- НАТ КҮКРƏП СƏСКƏ АТТЫ, “ЗƏҢГƏР”ҘƏР ТУРАҺЫНДА ƏЙТЕП ТОРАҺЫ ЛА ТҮГЕЛ. Ə БАЛА ТАБЫУ ЙОРТТАРЫ ИҺƏ ТАШЛАНДЫҠ САБЫЙҘАР МЕНƏН ТУЛЫ. ҠАЙҘА БАРА БЫЛ ДОНЪЯ? ТУЛЫҺЫНСА БЫСРАҠҠА БАТҠАНБЫҘ ТҮГЕЛМЕ?\nКҮҢЕЛ, ЙӨРƏК ƏШƏКЕЛЕКТƏРЕНƏН ҠАСАН ҺƏМ НИСЕК АРЫНЫРБЫҘ?\nИнтернетта Магнитогорск ҡалаһы балалар табыу йортоноң акушеры Луиза Кәримова яҙған посты тетрәнеп уҡыным. “Ғинуар айында ғына биш йәш ҡыҙ һау-сәләмәт тыуған балаһын ҡалдырып китте, уларҙың икәүһе – башҡорт. Урамда эсеп йөрөгән ҡыҙҙар ҙа түгел бит әле. Береһе – СиБДУ-ла, икенсеһе МаДУ-ла уҡый”, – тип әсенеп яҙған ул. “Бындай һылыуҙар өсөн оят булып китә. Балаларын ҡалдырҙылар ҙа, кире ҡыҙ булды ла киттеләр. Тап-таҙа, матур, һау балалар төндәрен йән әсетеп илай. Хәтәрерәк ғаиләгә урынлаштырырға тырышып, опека сабып йөрөй. Ә минең башҡорт булып тыуып та, икенсе милләт вәкиленә әйләнәсәк сабыйҙарға ҡарап йәнем әрней”, – тип дауам итә автор.\nМинең дә сабыйҙарҙы уйынсыҡ урынына күреүҙәренә иҫаҡылым китә. Ҡурсаҡ кеүек итеп кенә ҡалдырып китәләр… Бәләкәй ҡыҙҙары булғандар беләлер, хатта ҡурсаҡтан да еңел генә айырылыу мөмкин түгел…\nБөтә сабыйҙар ҙа донъяға гонаһһыҙ килеш тыуа. Ана шул саф йән эйәләрен ниндәй генә яҙмыш ҡосағына ташламайҙар. Ата-әсәле булып та, эскән ғаиләләрҙә үҫкән, юҡ, тереклек иткән балаҡайҙарҙы уйлап, күңел өшөй. Уларҙың бер ғаиләлә хатта бишәү-етәү булыуын да иҫкә төшөрһәң, ата-әсәләренә нәфрәт “уяна”, йоҙроҡ төйнәлә.\nҮҙҙәре кемдән тыуған улар, йыртҡыстарҙан түгелдер бит? Хәйер, йыртҡыстар ҙа үҙ сабыйы өсөн йәнен бирер. Минеңсә, баланы ташлап китеү йә уны алама, әхлаҡһыҙ шарттарҙа үҫтереү ЕНӘЙӘТКӘ тиңләнергә тейеш. Бөтә йәмғиәт, милләт, киләһе быуындар алдындағы ауыр һәм ҡаты ЕНӘЙӘТ был. Эскән, аҙғын атай-әсәй үҙенең нәфсеһен генә уйлай. Күңеле, йәне юҡ, бары хайуандарса физик теләген генә ҡәнәғәтләндерә. Оят! Ә Хоҙай беҙҙе Ерҙәге бөтә мәхлүктәрҙән дә өҫтөнөрәк итеп – Кеше итеп яралтҡан да баһа! Уйлау һәләтебеҙ көслө, иркебеҙ бар, бүтәндәр хаҡында хәстәрлек күрә алабыҙ.\nЭйе, бөгөн етем балалар һаны Бөйөк Ватан һуғышы осоронан да күберәк. Балалар йорттарын ата- әсәһе тере етемдәр тултырған тиерлек. Факт. Ниңә? Сөнки аҙғынлыҡ күкрәп сәскә атты. Быны берәй ауыл йә ҡалалағы йәштәрҙең төнгө тормошон күҙәтеп кенә йөрөһәң дә, аңларһың. Ҡыҙҙар мәктәп осоронан уҡ аборт яһата башлай. Эйе, бында мәктәп тәрбиәһе, өйҙәге тәрбиә тейешле кимәлдә башҡарылмай, тиерһегеҙ. Атай-әсәй һеңдергән аҡыл булмаһа, мәктәп бер нәмә лә эшләй алмай. Уның бурысы – белем биреү, берҙәм дәүләт имтиханына әҙерләү. Киреһенсә, мәктәп кире тәьҫир итә тип, балаһын өйҙә уҡытырға ҡарар иткән ата-әсәне лә беләм. Уҡыу йорттарынан бер нәмә лә өмөт итмәҫкә саҡырам. Ул бары тик белем бирә – шул ғына.\nАҙғын йәштәр быуыны үҫеп сығыуҙа Совет заманында әсәйҙәрҙең көнө-төнө эш тип сабып йөрөүендә лә күрәм. Күкрәктән айырыр-айырмаҫтан балалар баҡсаһына биреү үҙе үк бала менән әсә араһындағы рухи бәйләнеште өҙгән. Сабый өйҙән генә түгел, әсәйҙән дә ситләшкән. Алты-ете йәштәрҙән һуң иһә бәләкәс ата-әсәһенә бөтөнләй бәйле булмай башлай. Тыңламауы ла ихтимал. Уға тиңдәштәре авторитет. Үҫә килә, ниндәйҙер билдәле шәхестәр тип иҫе китә. Ә улар өлгө булырлыҡмы ни? Экрандарҙа тәмәке көйрәтеп ебәреүҙәр, туҡһанынсы йылдарҙан һуң иһә сит ил киноларындағы түшәк бүлешеү күренештәре… Хатта ҡайһы бер йәнһүрәтте лә балаға күрһәтеүе ҡурҡыныс. Зәңгәр экрандарҙың көсө иҫ киткес. Ана шул “тәрбиәләй” хәҙер йәш быуынды. Ғашиҡтар тәүге көндә үк “йоҡлай” башламаған кинолар бик һирәк. Никахһыҙ килеш секс бик тәбиғи күренешкә әйләнде. Бер йәш ҡыҙ һөйләгән- дәрҙән: “Студент сағымда, оҡшаған егетең булһа, уның менән төн уҙғарырға ла мөмкиндер, тип уйлай инем. Бының һис тә ояты юҡтыр, тип һананым. Ни өсөн тигәндә, киноларҙа күргәнем бар, һәм курсташтарым барыһы ла шундай ине. Киреһенсә, һаҡланып ҡына йөрө- гән ҡыҙҙарҙан көлгәндәре, үҙ араларына алмағандары хәте- ремдә. Хаталана яҙып ҡуйған осраҡтарым да булманы түгел. Әммә әсәйемдең киҫәтеүҙәре арҡаһында мин яҙыҡ юлға төшмәнем. Ул һәр ваҡыт бер генә төнгә баш юғалтыуҙың ниндәй бәләләргә килтереү ихтималлығын һөйләй ине. Бик һуңға ҡалып кейәүгә сыҡһам да, намыҫым саф ҡалды. Хәҙер зинаның ниндәй оло гонаһ икәнлеген дә белгәс, шундай хаталарға тарытмаған өсөн Аллама мең рәхмәтлемен”. Ошо ҡыҙ һымаҡ белмәй йөрөгән, экрандарҙа күреп торғас (заман әҙәбиәтендә лә йыш сағылыш таба), тәбиғи һанаған йәштәр аҙ түгелдер. Ай-һай, аҙ түгелдер. Енси тәрбиә хаҡында ла йыш ҡына һүҙ ҡуҙғатылып килә. Был юҫыҡта иң мөһиме: әсәй менән бала араһындағы әлеге лә баяғы рухи бәйләнеш. Тәрбиә төбө – әсәйҙән, атай күп осраҡта мал табыусы. Һис юғы, ҡыҙ бала менән серләшеү кәрәк әсәйгә. Ә тәртип барыбер ҙә ҡыҙҙарҙан башлана. Инә ҡаҙ ҡаңғылдамаһа, ата ҡаҙ килмәй – боронғоларҙың әйтеме лә быны дәлилләй.\nАта-әсәле етемдәр, ташландыҡ сабыйҙар арта ла арта. Улар ҙа үҫеп, эскән ата-әсәһе кеүек тормош рәүеше алып бармаҫ тимә. Хәмер ҡолона әйләнгән ир менән ҡатындың дүрт балаһы ла шун- дай юл һайланы. Иң кесе ҡыҙҙары эшкә шәп, тегенеү- бешеренеүгә лә оҫта, боҙолоп та өлгөрмәгәндер, тип уйлап, туғандары уны Өфөгә саҡырҙы. Матур, таҙа фатир табып бирҙеләр, һәйбәт кенә эшкә урынлаштырҙылар. Әммә ҡыҙыҡай бындай тормо- шҡа өйрәнмәгән икән! Уға ипле һөйләшеүҙәр, тәрбиәле кешеләр, таҙа урын-ер ят булып сыҡты. Асыҡтан-асыҡ әйтте ул: мин былай йәшәп өйрәнмәгәнмен, ҡыйын, бөтә нәмә яһалма кеүек. Уға өйҙә тәмәке тартыу, эскеле табын- дар, кәрәк саҡта ирешепталашыуҙар, һүгенеүҙәр яҡын, имеш. Кире ҡайтып китте. Был ғаилә хәҙер әкренләп ҡыры- лып бөтөп бара. Ҡыҙ ҙа мәр- хүм булып ҡуйҙы. Ә барыһы ла әсәйҙәренән башланғайны бит. Иң тәүҙә ул йотҡолай ине, тора-бара ире әүәҫләнде, был сирҙәре егет булып еткән улдарына ла күсте, ҡыҙҙары ла көсһөҙ булып сыҡты…\nНимә эшләргә, нисек туҡтатырға һуң бындай енәйәтте? Эскән ата-әсәләргә аңлатыу эштәре алып барырға, бла-бла-бла … Былар ярҙам итмәйәсәк. Йәштәргә эш урындары, мәҙәниәт усаҡтары булдырырға… Юҡ, бының да бер әһәмиәтен күрмәйем. Эшләп йөрөгән әхлаҡһыҙҙар быуа быуырлыҡ, ә мәҙәниәт усаҡтары, киреһенсә, кәйеф-сафа рухында ғына йәшәүгә этәргес һымаҡ күренеп китә ҡайһы саҡ. Артистар ауылдарҙа ҡыҙмаса сығыш яһай, йәштәр дискотекаларҙа, спорт ярыштарынан һуң да “түңкәрә”. Минеңсә, бөгөнгө йәштәрҙе тамырынан үҙгәртеп тә бул- маясаҡ. Күптәре үҙ хаталары аша өйрәнер, йылдар аға килә аҡылына ултырыр, бәлки. Ҡыҙҙарға, егеттәр менән бәйләнешкә инмә, кейәүгә сыҡҡансы сафлыҡ һаҡла, тип әйтеү ҙә һуң. Бәләкәйҙән аҡыл һеңдерелгәне балаһын таш- лап китеү хәленә еткәнсе, рюмкаға ынтылғансы уҡ ҡырҡ тапҡыр уйлар.\nБөгөн беҙҙең төп бурыс – бәләкәй балаларҙы матур итеп тәрбиәләү, киләһе быуын хаҡында ҡайғыртыу. Йәш әсәйҙәргә иғтибарҙы мул бүлеү. Ул күберәк өйҙә булһын, сабыйҙарына ваҡытын йәлләмәһен. Түңәрәктәргә лә йөрөтһөн, “йәшник”тең, Интернеттың насар тәьҫиренән аралаһын, балаһының кем менән аралашҡанын белһен… Ғәҙәттә, көнө буйы бергә булған саҡта ғына балаңдың ниндәй хәлдә, ниндәй уйҙар кисереп йөрөгәнен тойоу мөмкинлегенә эйәһең. Ул нимә менән ҡыҙыҡһына, нимә ярата һәм ни өсөн борсола икәнлеген карьера, аҡса тип сабып йөрөгән әсәй белә аламы икән? Декрет ялын биш йәшкә ҡәҙәр оҙайтыу, пособиены мөмкин тиклем оҙағыраҡ түләү матур, яҡты киләсәгебеҙгә инвестиция булыр ине.\nӘ ИНДЕ БӨГӨН ӘХЛАҠҺЫҘЛЫҠ ЮЛЫНДА ЙӨРӨГӘНДӘР ХАҠЫНДА ҒЫНА ҺҮҘ ҠУҘҒАТЫП, АРТЫҠ АЛҒА КИТЕҮ МӨМКИН ТҮГЕЛДЕР.\nХӘҘЕРГЕ ТАШЛАНДЫҠ БАЛАЛАР – БЕҘҘЕҢ ҺИКҺӘНЕНСЕ, ТУҠҺАНЫНСЫ, Ә, БӘЛКИ, УНАН ДА АЛДАҒЫ ЙЫЛДАРҘАҒЫ ХАТАЛАРЫБЫҘ, ТОРМОШҠА ҠАРАШТАРЫБЫҘ, ЙӘШӘҮ РӘҮЕШТӘРЕБЕҘ ЕМЕШЕ.


Рәсәйҙә эшһеҙҙәр һаны – 1,6 миллион кеше // Иҡтисад | новости башинформ.рф\nРәсәйҙә эшһеҙҙәр һаны – 1,6 миллион кеше\n15:07, 18 января 2011 Иҡтисад\nЙыл башынан алып илдә эшһеҙҙәр һаны 20 меңдән ашыу кешегә, йәғни 1 процентҡа артты, тип хәбәр итә Newsland порталы, Рәсәй Һаулыҡ һаҡлау һәм социаль үҫеш министрлығына һылтанып.\n«2010 йылдың 29 декабренән 2011 йылдың 12 ғинуарына тиклем — мәшғүллек хеҙмәте органдарында теркәлгән эшһеҙ граждандар һаны 1,3 процентҡа (йәки 20 мең 648 кешегә) артты һәм 2011 йылдың 12 ғинуарына ҡарата 1 миллион 595 мең 26 кеше тәшкил итте», — тиелә министрлыҡтың рәсми белдереүендә.\nУнда, 2008 йылдың октябре башынан алып эштән сығарылған хеҙмәткәрҙәрҙең дөйөм һаны 1 миллион 544 мең 846 кешегә етте, тип һыҙыҡ өҫтөнә алына. Эштән сығарылғандарҙың 459 мең 942-һе эшкә урынлаштырылды, шул иҫәптән 241 мең 851-е — элекке ойошмаһында.\nРеспубликаның Хеҙмәт һәм халыҡты социаль яҡлау министрлығы ҡарамағындағы Халыҡты эш менән тәьмин итеү дәүләт хеҙмәте идаралығы мәғлүмәттәренә ҡарағанда, Башҡортостанда 2010 йылдың дүртенсе кварталында һәм 2011 йылдың ғинуарында эшһеҙҙәр һаны 6710 кешегә артты.\n«Халыҡты эш менән тәьмин итеү тураһында» федераль законға ярашлы, 2008 йылдың октябренән мәшғүллек хеҙмәтенә 1498 ойошма эштән сығарыу ихтималлығы тураһында мәғлүмәттәр бирҙе.\nОйошманы бөтөрөү, штатты ҡыҫҡартыу менән бәйле 39633 кешене эштән сығарырға планлаштырылғайны, ысынында был осорҙа 890 ойошманан 36360 кеше эштән сығарылды, шуларҙан 15315 кеше эшһеҙ сифатында иҫәпкә торҙо, тип хәбәр итә Ufa1.ru.\nТеги: халыҡты эш менән тәьмин итеү


Тарих менән киләсәкте бәйләп | ГТРК «Башкортостан» — Новости Уфы и РБ\n01 октября 2020 — 11:52 ГТРК «Башкортостан»\n«Боронғо Өфө» музей-ҡурсаулығында «Һөйәк эштәре оҫтаһы» күргәҙмәһе асылды. Был юлы археологтар Өфө-II ҡаласығында табылған һөйәктәр аша урта быуатта йәшәгән ата-бабалыбыҙҙың көнкүреше менән таныштыра.һәм һунар ҡоралдары Өфө-II ҡаласығы майҙанында табылған һөйәктәр араһында иң ҡыҙыҡлы коллекция. Уҡ башаҡтары, уҡҡа нығытылған һөйәктәрҙең ниндәйе генә юҡ. Күрәһең һунар итеүҙә һәм яуҙа бындай ҡоралдар иң уңайлыһы булғандыр. Был экспонаттарҙы республиканың Боронғо Өфө тарихи-мәҙәни музей ҡурсаулығы ойошторған « Һөйәк эштәре оҫтаһы» күргәҙмәһендә табырға була. Энә булһынмы, бармаҡсы, йә булмаһа сүкеш, уныһы ла һөйәктән. Хатта мунсаҡтар, бетеүҙәр һәм башҡа тамға һалынған биҙәүестәр. Һөйәк ҡоралдарҙы көнкүрештә йыш ҡулланыу урта быуатта Өфө-II ҡаласығы кәсепселәренең юғары оҫталығы һәм ҡаласыҡтың сит сауҙәгәрҙәрҙе үҙенә ылыҡтырып торорлоҡ кимәлдә булыуы тураһында һөйләй. Башҡалабыҙ уртаһында ата-бабаларыбыҙ йәшәгән әллә нисә быуатты үҙ эсенә алған,тәрән, бер нисә мәҙәни ҡатлам бар. Унда табылған артефакттарҙы күргәҙмәләргә ҡуйыуҙың маҡсаты – мәҙәни мираҫ объекттарын һаҡлау ғына түгел. Тарихты өйрәнеүселәр өсөн төп сығанаҡ булған археологик ҡомартҡыларҙы һаҡлау өсөн тейешле шарттар һәм өҫтәлмә һаҡлау үҙәктәре булдырыу көнүҙәк мәсъәлә.Боронғо Өфө тарихи-мәҙәни музей ҡурсаулығы асылғандан алып 40-лаған күргәҙмә ойошторолған. Уларҙың һәр береһе айырым темаға бағышланған. Сираттағыһы урта быуат башында Өфө ярымутрауында һөйәк эше оҫталарының сәнғәтен күрергә була.


Крәҫтиәндәр һуғышында башҡорт етәкселәре - kurultai.ru\nКрәҫтиәндәр һуғышында башҡорт етәкселәре\n22 апрель, 11:55\n1773-1775 йылдарҙағы Пугачев восстаниеһында башҡорттарҙан йөҙҙән ашыу етәксе ҡатнашҡан. Тарих фәндәре докторы Нәзир Ҡолбахтин 116 шәхестең исемен асыҡлаған. Был турала ул үҙенең «Башҡорттар һәм 1773-1775 йылдарҙағы Крәҫтиәндәр һуғышында башҡорт етәкселәре» исемле китабында яҙа. 21 апрелдә Бөтә донъя башҡорттары ҡоролтайының Тарих һәм башҡорт халҡын үҫтереү мәсьәләләре буйынса комиссияһы ағзалары баҫма менән яҡындан танышты.\n«Мин был тема буйынса 1976 йылдан алып эшләйем. Тарихи әҙәбиәттә шундай фекер нығынған — Крәҫтиәндәр һуғышында башҡорттарҙан бары 30 полковник сыҡҡан, тип яҙалар. Бер төркөм ғалимдар теманы ентекләп өйрәнеп, яңы мәғлүмәттәр килтерә. Күп документтар һаҡланмаған, заманында материалдар яндырылып бара. Архивтарҙа Крәҫтиәндәр һуғышында ҡатнашыусыларҙың бер-береһенә яҙған хаттарын, мөрәжәғәттәрен, һорау алыу материалдарын тикшереп, беҙ яңы исемдәр асыҡланыҡ, уларҙың тыуған урындарын аныҡланыҡ. Мәҫәлән, Баймаҡ районы Таулыҡай ауылынан ғына 3 полковник сыҡҡан», — ти тарих фәндәре докторы Нәзир Ҡолбахтин.\nКитап очерктар формаһында яҙылған, һәр береһе айырым етәкселәрҙең Пугачев восстаниеһында хәрби эшмәкәрлегенә бағышланған. Күп шәхестәр тураһында мәғлүмәт тәүгә донъя күрә. Киңәйтелгән ултырышта ҡатнашыусыларҙың берҙәм фекере буйынса, Нәзир Ҡолбахтиндың был китабын күберәк тираж менән тағы баҫтырыу кәрәк.


«Башнефть» компанияһында шәмбе һайын яғыулыҡҡа хаҡ арта башланы\nБөгөн дә бензин ҡойоу станцияларына килеүсе водителдәрҙе күңелһеҙ яңылыҡ ҡаршы алды. Уҙған аҙналағы кеүек, был юлы ла юғары ихтыяж менән файҙаланылған АИ-92 һәм ATUM-92 маркалы яғыулыҡтар ҡиммәтләнгән. Хәҙер уларҙың бер литры 35 һум 10 тин һәм 35 һәм 70 тин тора. Шулай итеп, ғинуарҙа бензинға хаҡ 50-60 тингә өҫтәлде. Яғыулыҡтың ҡалған төрҙәренә хаҡ үҙгәрешһеҙ ҡала. Бер үк ваҡытта «Лукойл» компанияһының Башҡортостандағы заправкаларында ла күптән түгел хаҡтарҙың артыуы күҙәтелде.


Песня «Көҙгө ямғыр» исполнителя Раиль Уметбаев. Скачать или слушать онлайн\nПесня «Көҙгө ямғыр»\nЫшанма көҙгө ямғырға,\nХистәр йылыһын hүндерер.\nБеҙҙең hөйөү - яҙғы сәскә.\nҺулытhаҡ, нисек терелер?\nТоманда аҙашып аймылышты әллә юлдарыбыҙ.\nМоңhоу был тынлыҡта, йәнем, hин ҡайҙа?\nСорналып hағышҡа күңелеңде астыңмы ямғырға?\nТамсы күҙ йәштәрең битемә тама.\nХистәр йылыhын hүндерер.\nҺулытhаҡ нисек терелер?\nТаныш hуҡмаҡтарҙан эҙҙәреңде эҙләп таба алмайым.\nНиҙәр булды беҙгә аңлай алмайым\nЯпраҡтар шыбырлап өндәшәләр кеүек йөрәгемә:\nБирмә hөйгәнеңде беҙҙең миҙгелгә.\nЫшанма көҙгә ямғырға,\nБеҙҙең hөйөү - яҙғы сәскә,\nТуй байрамдары NEW\nИке йөрәк ҡауыша, күңелдә хистәр таша, Һоҡланабыҙ йәш парға, бәхет теләп уларға. Матур үтhендәр туй байрамдары, Шатлыҡҡа тулы ғүмер юлдары, Йәмле табында яҡын туғандар Тик изгелектәр генә теләйзәр. Аҡ сәскәләй күлдәктә Шат йылмая ҡыҙ бала Һөйгәненең янында Иң бәхетле донъяла Матур үтhендәр туй байрамдары, Шатлыҡҡа тулы ғүмер юлдары, Йәмле табында яҡын туғандар Тик изгелектәр генә теләйзәр.


Материалы за Март 2013 года » Страница 2 » Табын\nРайондың ауыл хужалығы идаралығы һәм уның белгестәре\n1965 йылда, райондар элекке хәленә ҡайтҡас, әлегәсә район Советы ҡарамағында булған ауыл хужалығы бүлеге ауыл хужалығы идаралығы итеп үҙгәртелә. Артабан да ул әле идаралыҡ, әле бүлек тип үҙгәртеп торола. Әммә уға йөкмәтелгән бурыс үҙгәрешһеҙ ҡала. Ауыл хужалығы идаралығы хужалыҡтарға еткерелгән пландарҙы үтәүҙә яҡындан тороп ярҙам итеү, алдынғы технологияларҙы индереүҙә, үҙләштереүҙә булышлыҡ итеү, хужалыҡтарҙа эшләгән белгестәргә ярҙам итеү, уларҙың эш тәжрибәһен арттырыу, эш барышын контролдә тотоу маҡсатында булдырылғайны.\nБер ҡараһаң, хас сабый һымаҡ ул.\nӘ бер ҡараһаң серле йомаҡ ул, тип ғүмер көҙө хаҡында яҙған шағирә Фәүзиә Рәхимғолова "Ҡартлыҡ” тигән шиғырында. Ысынлап та, оло йәштәгеләрҙең сығыштарын ҡарағас, серле йомаҡты сискәндәй булдыҡ. Эйе, һүҙ өлкән йәштәгеләр араһында барған "Яратам һине, тормош!” ижади фестивале хаҡында бара. 22 мартта ра-йон мәҙәниәт һарайында фестивалдең һайлап алыу турҙарында еңеп сыҡҡандар Гала-концертҡа йыйылды.\nДуҫтарыбыҙға ҙур рәхмәт\nБик күп көрәшселәрҙе йыйған был оло сараны дуҫтарҙан-ярҙамсыларҙан башҡа йырып сығыу бик ауыр булыр ине. Был юлы ла һынатманы улар, сараны ойоштороуҙа, уны ойошҡанлыҡ менән үткәреүҙә йылдағыса ихлас ярҙамлаштылар. Район мәғариф бүлеге (мөдире Ш.Н.Хәбибуллин), район Хакимиәтенең йәштәр менән эшләү һәм спорт комитеты (О.Мельник, Л.Т.Сәйфуллин), ДОСААФ-тың район бүлексәһе (И.Т.Күсәрбаев), Красноусол ауыл советы ауыл\nБына улар, еңеүселәр!\n35 килограмға тиклемге ауырлыҡта\nI урын – Айҙар Нәзиров (Юлыҡ мәктәбе);\nII урын – Фәдис Вәлиев (Йөҙимән);\nIII урын – Рәмзис Ишбулдин (Сәйетбаба).


тарих, риүәйәттәр, легендалар | Әбйәлил - Абзелил - Part 7\nБер заман француз батшаһы Наполеон, Россияға ҡаршы һуғыш асып, рус батшаһы Александрҙы Мәскәүҙән ҡыуып сығарған. Александр батша ғәскәре менән Мәскәүҙе кире үҙ ҡулына алыу өсөн ни тиклем һуғышһа ла булдыра алмаған. Көн уйлаған, төн уйлаған, көндәрҙең берендә бер уйға килә алған. Үҙенең һанаттарына әйткән: «Минең ҡул аҫтымда башҡорт тигән халыҡ бар бит әле. Шуларҙан ғәскәр һорап ҡараһаҡ, ҡалай булыр икән?» — тигән. Һанаттар: «Дөрөҫ әйтәһең, батша хәҙрәт, был эште булдырһа, шулар ғына булдыра инде», — тигәндәр. Башҡорт иленә илсе ебәргәндәр. Был хәбәрҙе алғас, башҡорттарҙың аҡһаҡалдары йыйылышып кәңәш-төңәш иткәндәр. «Барайыҡ, шул дошмандарҙы айҡайыҡ, батырлығыбыҙҙы күрһәтәйек», — тигәндәр, Тирә-яҡҡа һөрән һалғандар, «Һуғышырға теләгән кешеләр, ҡоралдарын алып, аттарына менеп сыҡһын», — тигәндәр.\nКүҙ асып йомғансы йыһан ғәскәр йыйылған. Йыйылышып, һуғышырға тип, юлға сыҡҡандар. Башлыҡ итеп Ҡаһым түрәне һайлағандар. Ашамағандар, эсмәгәндәр, ун көн, ун төн киткәндәр. тулыһынса ошонда уҡығыҙ...\nБыл хәлде ситтәрәк ауын ямап ултырған бер балыҡсы ҡарт ишеткән дә батша янына килгән, ти. тулыһынса ошонда уҡығыҙ...\nУл заманда ошо яҡтарҙа Илекәй менән Дауыт исемле ике батыр йәшәгән икән. Был ике батыр әйткән: «Беҙҙең дә ул ерҙәргә күҙебеҙ ҡыҙа, тик уны әйтергә ҡыймай ғына йөрөнөк, — тигәндәр. — Улайһа, өс уҙаман, ил-йорт башы, йәрәбә һалайыҡ. Йәрәбә кемгә сыға, ер шуныҡы булыр». тулыһынса ошонда уҡығыҙ...\n— Казактар араһында был көндәрҙә бик ҙур эш сығып тора ,— ти Салауат үҙенең телмәрендә. — Дон яғынан бер Бүгәс тигән батыр килеп сығып, батша түрәләренә ҡаршы һуғыш башланы. Ул батыр хаҡында халыҡ араһында: «Ул Әбей батшаның ире Петр икән», — тигән хәбәрҙәр ҙә йөрөй. Ул батырҙан мин хәбәр алдым. Ул: «Башҡорттарға мин ирек бирәм, — ти. Үҙ илдәренә үҙҙәре баш булһындар, башҡорттар үҙ илдәрендә теләһә ҡош булын осһондар, теләһә балыҡ булып йөҙһөндәр», — ти. Батша түрәләренә, баярҙарға, һанаттарға бик ямап күҙ менән ҡарай.\nМин бөтә илдәрҙән хәбәр алдым. Ошо форсаттан файҙаланып, Бөрйән, Тамъян, Түңгәүер, Үҫәргән, Табып, Ҡатай, Юрматы, Ҡыпсаҡ илдәре бере лә ҡалмай, күтәрелергә тора. тулыһынса ошонда уҡығыҙ...\nБына ошо беҙ ултырған ерҙә ҡуйы урман булған. Айыуҙар ҡуян кеүек тегендә-бында сабышып йөрөгән. Кеше үтмәҫлек ҡарағайлыҡ булған. Бына шул урман, бөтә тирә-яҡ, арҙа халҡының ерҙәре булған. Халыҡ бик яҡшы йәшәгән. Көтөү-көтөү мал аҫраған. Көтөүҙәре күҙ күреме ерҙән дә ҙур булған. Был халыҡ бик тыныс көн иткән, бер кемгә лә теймәгән, шулай үҙ алдына йәшәй биргән. Бер заман урыҫ түрәләре башҡорттарҙы ҡайыҙлай, талай башлаған. «Халыҡ бай, ҡара, тәртип белмәй», тип, ҡыҫа башлағандар. Иң башлап ерҙәрен тартып алғандар ҙа баярҙарға һатҡандар. Мал-мөлкәттәрен алғандар. Был арҙа халҡының малын ҡырғыҙҙарҙа ҡыуып алып китеп торған. Арҙа халҡы бер нәмәһеҙ тороп ҡалған. Аптырағас, был арҙа халҡы ҡылысҡа йәбешә башлаған. Әгәр берәү яһаҡ түләтергә, йә бүтән берәй эш менән быларҙың ауылына килһә, уның күбеге лә, төкөрөгө лә ҡалмай икән. Арҙа халҡын йыуашлатырға ғәскәр ебәрә башлағандар. Былар уның һайын яман булғандар. Ҡаршы барыу бик ауырлашҡан. тулыһынса ошонда уҡығыҙ...\nМөнәжәттәр - 5 048 views


Радий Хәбиров Өфө карикатурасыһы Камил Буҙыҡаевтың күргәҙмәһен ҡараны\n30 Октябрь 2018, 09:48\nӨФӨ, 2018 йыл, 30 октябрь. /«Башинформ» мәғлүмәт агентлығы/. Башҡортостан Башлығы вазифаһын ваҡытлыса башҡарыусы Радий Хәбиров танылған карикатура оҫтаһы Камил Буҙыҡаевтың ошо көндәрҙә Өфөләге «Галерея ART» сауҙа-күңел асыу комплексында асылған шәхси күргәҙмәһе менән танышты.\nРеспублика етәксеһе рәссамдың 50-гә яҡын эше ҡуйылған экспозицияны ҡарап сыҡты. Был карикатуралар һуңғы 2,5 йылда төшөрөлгән. Уларҙың геройҙары – билдәле сәйәсмәндәр, мәҙәниәт эшмәкәрҙәре, спортсылар, йәмәғәтселәр, күренекле шәхестәр. Бер нисә һүрәт Радий Хәбировҡа арналған. Республика Башлығы вазифаһын ваҡытлыса башҡарыусы сәйәси сатира жанрына ыңғай ҡарауын билдәләне.\n«Рәсәй һәм Башҡортостан хаҡында һөйләгәндә, сәйәси сатира ниндәйҙер инструмент булараҡ юғалғайны. Республикала ул Камилдың ижады аша тергеҙелә», – тине төбәк етәксеһе. Камил Буҙыҡаевтың карикатуралары гражданлыҡ йәмғиәте сағылышы булып тора, тип билдәләне Радий Хәбиров. Рәсемдәр көнүҙәк темаға бағышланған, шул иҫәптән чиновниктарға үҙҙәренең етешһеҙлектәрен күрергә мөмкинлек бирә. Шуның менән бергә төбәк етәксеһе республика чиновниктары араһында намыҫлы, һәйбәт кешеләрҙең күп булыуын һыҙыҡ өҫтөнә алды һәм һуңынан улар ҙа карикатура оҫтаһының рәсемдәре геройҙары булыр тигән ышаныс белдерҙе.\n«Барыһы менән дә ризамын тип әйтә алмайым. Ләкин шуныһы асыҡ: был – республика мәнфәғәттәре менән йәшәгән ирекле кешенең ижады», – тип тәьҫораттары менән уртаҡлашты Радий Хәбиров.\nКамил Буҙыҡаев Башҡортостан Башлығы вазифаһын ваҡытлыса башҡарыусыға иғтибар бүлгәне өсөн рәхмәт әйтте һәм уға үҙенең бер нисә эшен бүләк итте.\nТеги:башҡортостан республикаһы башлығыкүргәҙмәкарикатуралар